text:
 Avis juridique important
 |
 42004X0331(04)
 Κανονισμός αριθ. 71 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση γεωργικών ελκυστήρων όσον αφορά το οπτικό πεδίο του οδηγού
 Επίσημη Εφημερίδα αριθ. L 095 της 31/03/2004 σ. 0046 - 0055
 Κανονισμός αριθ. 71 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) - Ενιαίες διατάξεις σχετικά με την έγκριση γεωργικών ελκυστήρων όσον αφορά το οπτικό πεδίο του οδηγού(1)1. ΠΕΔΙΟ ΕΦΑΡΜΟΓΗΣ1.1. Ο παρών κανονισμός εφαρμόζεται στο οπτικό πεδίο των οδηγών γεωργικών ελκυστήρων που εκτείνεται σε γωνία 180° προς τα εμπρός.2. ΟΡΙΣΜΟΙ2.1. Για τους σκοπούς του παρόντος κανονισμού ως "γεωργικός ελκυστήρας" νοείται κάθε μηχανοκίνητο όχημα, είτε τροχοφόρο είτε ερπυστριοφόρο, με δύο τουλάχιστον άξονες, του οποίου η λειτουργία έγκειται βασικά στην ισχύ έλξης του και το οποίο είναι ειδικά σχεδιασμένο για να σύρει, σπρώχνει, φέρει ή θέτει σε κίνηση ορισμένα εργαλεία, μηχανές ή ρυμουλκούμενα για χρήση στη γεωργική ή δασική εκμετάλλευση. Ο εν λόγω ελκυστήρας είναι δυνατό να διαρρυθμιστεί για να μεταφέρει φορτίο και συνοδούς·2.2. Ως "έγκριση ελκυστήρα" νοείται η έγκριση ενός τύπου ελκυστήρα ως προς το οπτικό πεδίο που ορίζεται στην παράγραφο 2.4·2.3. Ως "τύπος ελκυστήρα" νοείται μια κατηγορία ελκυστήρων που δεν παρουσιάζουν μεταξύ τους ουσιαστικές διαφορές ως προς:2.3.1. τα εξωτερικά και εσωτερικά σχήματα και διαρρυθμίσεις τα οποία, στην περιοχή που ορίζεται στην παράγραφο 1.1, είναι δυνατό να επηρεάζουν την ορατότητα·2.3.2. το σχήμα και το μέγεθος του αλεξηνέμου και των πλευρικών παραθύρων που βρίσκονται στην περιοχή που ορίζεται στην παράγραφο 1.1·2.4. Ως "πεδίο ορατότητας" νοούνται συνολικά η μπροστινή και οι πλάγιες κατευθύνσεις προς τις οποίες μπορεί να δει ο οδηγός·2.5. Ως "σημείο αναφοράς" νοείται το σημείο που βρίσκεται στο επίπεδο που είναι παράλληλο προς το μέσο διάμηκες επίπεδο του ελκυστήρα το οποίο διέρχεται από το μέσο του καθίσματος, σε θέση 700 mm κατά μήκος της καθέτου πάνω από την τομή αυτού του επιπέδου με την επιφάνεια του καθίσματος και 270 mm - προς την κατεύθυνση του στηρίγματος της λεκάνης - από το κατακόρυφο επίπεδο που εφάπτεται στο μπροστινό άκρο της επιφάνειας του καθίσματος και είναι κάθετο προς το μέσο διάμηκες επίπεδο του ελκυστήρα (βλέπε σχήμα 1)· έτσι όπως ορίζεται το σημείο αναφοράς αντιστοιχεί σε άδειο κάθισμα που είναι προσαρμοσμένο στη μέση θέση που ορίζεται από τον κατασκευαστή του ελκυστήρα·2.6. Ως "οπτικό ημικύκλιο" νοείται το περιγεγραμμένο ημικύκλιο ακτίνας 12 m γύρω από το σημείο που βρίσκεται στο οριζόντιο επίπεδο της οδού, στην κατακόρυφο κάτω από το σημείο αναφοράς έτσι ώστε το τόξο - όπως φαίνεται από την κατεύθυνση προς την οποία ταξιδεύει το όχημα - να βρίσκεται μπροστά από τον ελκυστήρα και η διάμετρος που οριοθετεί το ημικύκλιο να σχηματίζει ορθή γωνία με το διαμήκη άξονα του ελκυστήρα (βλέπε σχήμα 2)·2.7. Ως "φαινόμενο μείωσης του οπτικού πεδίου" νοούνται οι χορδές των τομέων του οπτικού ημικυκλίου που είναι αθέατες λόγω δομικών στοιχείων - όπως είναι, για παράδειγμα, οι ορθοστάτες της οροφής, οι σωλήνες εισαγωγής αέρα, οι σωλήνες εξάτμισης, τα πλαίσια αλεξηνέμων, το προστατευτικό πλαίσιο·2.8. Ως "οπτική περιοχή" νοείται το μέρος του οπτικού πεδίου που οριοθετείται:2.8.1. προς τα


text: πάνω, από ένα οριζόντιο επίπεδο που διέρχεται από το σημείο αναφοράς,2.8.2. στο επίπεδο της οδού, από την περιοχή εκτός του οπτικού ημικυκλίου, η οποία βρίσκεται στην επέκταση του οπτικού ημικυκλίου, με χορδή, μήκους 9,5 m, που διχοτομείται καθέτως από το επίπεδο που είναι παράλληλο προς μέσο διάμηκες επίπεδο του ελκυστήρα που διέρχεται από το μέσο του καθίσματος του οδηγού·2.9. Ως "περιοχή λειτουργίας των υαλοκαθαριστήρων" νοείται η εξωτερική επιφάνεια του αλεξηνέμου που σαρώνεται από τους υαλοκαθαριστήρες.3. ΑΙΤΗΣΗ ΕΓΚΡΙΣΗΣ3.1. Η αίτηση για την έγκριση ενός ελκυστήρα όσον αφορά το οπτικό πεδίο του οδηγού υποβάλλεται από τον κατασκευαστή του ελκυστήρα ή από δεόντως εξουσιοδοτημένο αντιπρόσωπό του.3.2. Η αίτηση συνοδεύεται από τα παρακάτω έγγραφα που υποβάλλονται εις τριπλούν και από τα ακόλουθα στοιχεία:3.2.1. Περιγραφή του ελκυστήρα σε σχέση με τα σημεία που αναφέρονται στην παράγραφο 2.3 ανωτέρω, μαζί με διαστασιολογημένα σχέδια και μεγέθη ελαστικών που ορίζονται από τον κατασκευαστή και είτε μια φωτογραφία είτε ένα ανάπτυγμα του θαλάμου επιβατών· προσδιορίζονται οι αριθμοί ή/και τα σύμβολα αναγνώρισης του τύπου του ελκυστήρα·3.2.2. Στοιχεία της θέσης του σημείου αναφοράς σε σχέση με τυχόν εμπόδια στην ορατότητα του οδηγού, τα οποία στοιχεία πρέπει να είναι αρκετά αναλυτικά, μεταξύ άλλων, για τον υπολογισμό του φαινομένου μείωσης του οπτικού πεδίου, σύμφωνα με τον τύπο που δίνεται στην παράγραφο 5.2.2.2.3.3. Ελκυστήρας αντιπροσωπευτικός του προς έγκριση τύπου ελκυστήρα υποβάλλεται στην τεχνική υπηρεσία που είναι υπεύθυνη για τη διεξαγωγή των δοκιμών έγκρισης.4. ΕΓΚΡΙΣΗ4.1. Αν ο τύπος που υποβάλλεται προς έγκριση βάσει του παρόντος κανονισμού πληροί τις απαιτήσεις της παραγράφου 5, κατωτέρω, χορηγείται έγκριση για το συγκεκριμένο τύπο ελκυστήρα.4.2. Σε κάθε εγκεκριμένο τύπο χορηγείται αριθμός έγκρισης. Τα πρώτα δύο ψηφία του (προς το παρόν 00 για τον κανονισμό στην αρχική του μορφή) δηλώνουν τη σειρά τροποποιήσεων που περιλαμβάνει τις πλέον πρόσφατες σημαντικές τεχνικές τροποποιήσεις που έγιναν στον κανονισμό κατά το χρόνο έκδοσης της έγκρισης. Το ίδιο συμβαλλόμενο μέρος δεν δίνει τον ίδιο αριθμό σε άλλο τύπο ελκυστήρα, όπως ορίζεται στην παράγραφο 2.3, ανωτέρω.4.3. Η ειδοποίηση για την έγκριση ή την απόρριψη ή την επέκταση ή την ανάκληση της έγκρισης ή την οριστική παύση παραγωγής τύπου ελκυστήρα σύμφωνα με τον παρόντα κανονισμό κοινοποιείται στα συμβαλλόμενα μέρη της συμφωνίας εφαρμογής του παρόντος κανονισμού, με τη χρήση εντύπου σύμφωνα με το υπόδειγμα στο παράρτημα 1 του παρόντος κανονισμού.4.4. Σε κάθε ελκυστήρα που ανήκει στον εγκεκριμένο, βάσει του παρόντος κανονισμού, τύπο τοποθετείται σε σημείο εμφανές και εύκολα προσπελάσιμο, το οποίο καθορίζεται στο έντυπο της έγκρισης, διεθνές σήμα έγκρισης αποτελούμενο από:4.4.1. κύκλο που περιβάλλει το χαρακτήρα "E", ακολουθούμενο από το διακριτικό αριθμό της χώρας η οποία έχει χορηγήσει την έγκριση(2)·4.4.2. τον αριθμό του παρόντος κανονισμού, ακολουθούμενο από το γράμμα "R", μια παύλα και τον αριθμό έγκρισης στα δεξιά του κύκλου που περιγράφεται στην παράγραφο 4.4.1.4.5. Αν ένας ελκυστήρας είναι σύμφωνος με έναν εγκεκριμένο τύπο, βάσει ενός ή περισσότερων κανονισμών που προσαρτώνται στη συμφωνία, στη χώρα που έχει χορηγήσει έγκριση βάσει του παρόντος κανονισμού, δεν χρειάζεται να επαναληφθεί το σύμβολο που ορίζεται στην παράγραφο 4.4.1· σε μια τέτοια περίπτωση οι αριθμοί κανονισμών και έγκρισης και τα πρόσθετα σύμβολα όλων των

type: contracts

jurisdiction: EU


text: κανονισμών βάσει των οποίων έχει χορηγηθεί έγκριση στη χώρα η οποία χορήγησε έγκριση βάσει του παρόντος κανονισμού τοποθετούνται σε στήλες στα δεξιά του συμβόλου που ορίζεται στην παράγραφο 4.4.1.4.6. Το σήμα έγκρισης πρέπει να είναι ευανάγνωστο και ανεξίτηλο.4.7. Το σήμα έγκρισης τίθεται κοντά ή επάνω στην αναγνωριστική πινακίδα του ελκυστήρα την οποία τοποθετεί ο κατασκευαστής.4.8. Στο παράρτημα 2 του παρόντος κανονισμού παρατίθενται παραδείγματα διατάξεων σημάτων έγκρισης.5. ΠΡΟΔΙΑΓΡΑΦΕΣ5.1. Γενικά5.1.1. Ο ελκυστήρας είναι κατά τέτοιο τρόπο κατασκευασμένος και εξοπλισμένος ώστε, κατά την οδική κυκλοφορία και τη χρήση στη γεωργία ή στη δασοκομία, ο οδηγός να έχει επαρκές οπτικό πεδίο σε όλες τις φυσιολογικές συνθήκες οδικής κυκλοφορίας και αγροτικής και δασικής εργασίας. Το οπτικό πεδίο θεωρείται επαρκές όταν ο οδηγός μπορεί, όποτε είναι δυνατόν, να βλέπει μέρος του κάθε μπροστινού τροχού και όταν πληρούνται οι ακόλουθες προϋποθέσεις:5.2. Επαλήθευση του οπτικού πεδίου5.2.1. Διαδικασία καθορισμού του φαινομένου μείωσης του οπτικού πεδίου.5.2.1.1. Ο ελκυστήρας είναι σταθμευμένος σε οριζόντια επιφάνεια, όπως φαίνεται στο σχήμα 2. Σε οριζόντιο στήριγμα στην ευθεία του σημείου αναφοράς τοποθετούνται δύο πηγές φωτός, π.χ. 2 × 150 W, 12 V, συμμετρικά προς το σημείο αναφοράς και σε απόσταση 65 mm μεταξύ τους. Το στήριγμα μπορεί να περιστρέφεται στο κέντρο του γύρω από κατακόρυφο άξονα ο οποίος διέρχεται από το σημείο αναφοράς. Για σκοπούς μέτρησης του φαινομένου μείωσης του οπτικού πεδίου, το στήριγμα ευθυγραμμίζεται έτσι ώστε η γραμμή που ενώνει τις δύο πηγές φωτός να είναι κάθετη προς τη γραμμή που ενώνει το κατασκευαστικό στοιχείο που κρύβει το οπτικό πεδίο με το σημείο αναφοράς. Οι τροχοί πρέπει να τοποθετηθούν στο όχημα με τον πιο δυσμενή συνδυασμό. Μετριούνται οι αλληλεπικαλύψεις σκιωδών ζωνών (η σκιωδέστερη περιοχή) που προβάλλονται στο οπτικό ημικύκλιο από το κατασκευαστικό στοιχείο που κρύβει το οπτικό πεδίο όταν οι πηγές φωτός ανάβουν ταυτόχρονα ή εναλλάξ, σύμφωνα με την παράγραφο 2.7 (σχήμα 3).5.2.1.2. Το κάθε φαινόμενο μείωσης του οπτικού πεδίου δεν υπερβαίνει τα 700 mm.5.2.1.3. Τα φαινόμενα μείωσης του οπτικού πεδίου που οφείλονται σε παρακείμενα δομικά στοιχεία πλάτους άνω των 80 mm διευθετούνται έτσι ώστε να υπάρχει διάστημα τουλάχιστον 2200 mm - το οποίο μετριέται ως χορδή του οπτικού ημικυκλίου - μεταξύ των κέντρων των δύο φαινομένων μείωσης του οπτικού πεδίου.5.2.1.4. Δεν πρέπει να υπάρχουν περισσότερα από έξι φαινόμενα μείωσης του οπτικού πεδίου στο οπτικό ημικύκλιο συνολικά ούτε περισσότερα από δύο στην οπτική περιοχή που αναφέρεται στην παράγραφο 2.8.5.2.1.5. Ωστόσο, τα φαινόμενα μείωσης του οπτικού πεδίου άνω των 700 mm και κάτω των 1500 mm επιτρέπονται, εάν τα κατασκευαστικά στοιχεία που τα προκαλούν δεν μπορούν να ανασχεδιαστούν ούτε να τοποθετηθούν αλλού. Έξω από τον οπτικό τομέα μπορούν να υπάρχουν σε κάθε πλευρά συνολικά είτε5.2.1.5.1. δύο τέτοια φαινόμενα μείωσης του οπτικού πεδίου, από τα οποία το ένα να μην υπερβαίνει τα 700 mm και το άλλο να μην υπερβαίνει τα 1500 mm, είτε5.2.1.5.2. δύο τέτοια φαινόμενα μείωσης του οπτικού πεδίου, από τα οποία κανένα να μην υπερβαίνει τα 1200 mm.5.2.1.6. Οποιαδήποτε παρεμπόδιση της ορατότητας που προκαλείται από την παρουσία κατόπτρων οδήγησης ενός εγκεκριμένου μοντέλου δεν λαμβάνεται υπόψη εάν τα κάτοπτρα αυτά δεν μπορούν να τοποθετηθούν


text: αλλιώς.5.2.2. Μαθηματικός προσδιορισμός των φαινομένων μείωσης του οπτικού πεδίου της διόφθαλμης όρασης.5.2.2.1. Ο βαθμός στον οποίο είναι αποδεκτά τα διάφορα φαινόμενα μείωσης του οπτικού πεδίου επαληθεύεται μαθηματικά και όχι με τη διαδικασία που αναφέρεται στην παράγραφο 5.2.1. Η έκταση, η κατανομή και ο αριθμός των φαινομένων μείωσης του οπτικού πεδίου διέπεται από τις παραγράφους 5.2.1.3 έως 5.2.1.6.5.2.2.2. Παίρνοντας ως βάση τη διόφθαλμη όραση με απόσταση μεταξύ των οφθαλμών 65 mm, το φαινόμενο μείωσης του οπτικού πεδίου που εκφράζεται σε mm υπολογίζεται με βάση τον τύπο>ΑΝΑΦΟΡΑ ΣΕ ΓΡΑΦΙΚΟ>όπουa= η απόσταση σε mm μεταξύ του κατασκευαστικού στοιχείου που παρεμποδίζει την όραση και του σημείου αναφοράς, που μετριέται με τη γραμμή όρασης η οποία ενώνει το σημείο αναφοράς, το κέντρο του κατασκευαστικού στοιχείου και την περίμετρο του οπτικού ημικυκλίου·b= το πλάτος σε mm του κατασκευαστικού στοιχείου που παρεμποδίζει την όραση, το οποίο μετριέται οριζόντια και κάθετα προς τη γραμμή όρασης.5.3. Οι διαδικασίες επαλήθευσης που αναφέρονται στην παράγραφο 5.2 μπορούν να αντικαθίστανται από άλλες διαδικασίες, εφόσον αποδεικνύεται ότι οι τελευταίες είναι εξίσου έγκυρες.5.4. Φαινόμενο μείωσης του οπτικού πεδίου που προκαλείται από το πλαίσιο του αλεξηνέμουΓια τον προσδιορισμό των φαινομένων μείωσης του οπτικού πεδίου στον οπτικό τομέα, η μείωση του οπτικού πεδίου που προκαλείται από το πλαίσιο του αλεξηνέμου και η μείωση του οπτικού πεδίου που προκαλείται από άλλο εμπόδιο μπορεί να θεωρηθεί, για τους σκοπούς της παραγράφου 5.2.1.4 ως ενιαίο φαινόμενο μείωσης του οπτικού πεδίου, υπό τον όρο ότι η απόσταση μεταξύ των πιο μακρινών σημείων αυτών των φαινομένων μείωσης του οπτικού πεδίου δεν υπερβαίνει τα 700 mm.5.5. Υαλοκαθαριστήρας αλεξινέμου5.5.1. Εάν ένας ελκυστήρας είναι εξοπλισμένος με αλεξήνεμο, θα διαθέτει επίσης έναν ή περισσότερους ηλεκτρικούς υαλοκαθαριστήρες. Η περιοχή λειτουργίας τους θα είναι τέτοια ώστε να εξασφαλίζεται καθαρό οπτικό πεδίο εμπρός, το οποίο αντιστοιχεί σε μια χορδή του ημικυκλίου τουλάχιστον 8 m εντός της οπτικής περιοχής.5.5.2. Οι υαλοκαθαριστήρες θα πρέπει να λειτουργούν με 20 τουλάχιστον κύκλους σάρωσης το λεπτό.6. ΤΡΟΠΟΠΟΙΗΣΕΙΣ ΤΟΥ ΤΥΠΟΥ ΕΛΚΥΣΤΗΡΑ ΚΑΙ ΕΠΕΚΤΑΣΗ ΕΓΚΡΙΣΗΣ6.1. Κάθε τροποποίηση του τύπου ελκυστήρα κοινοποιείται στη διοικητική υπηρεσία που ενέκρινε τον τύπο ελκυστήρα. Η διοικητική υπηρεσία μπορεί τότε είτε:6.1.1. Να θεωρήσει ότι οι τροποποιήσεις είναι μάλλον απίθανο να έχουν υπολογίσιμες αρνητικές επιπτώσεις και ότι οπωσδήποτε ο ελκυστήρας εξακολουθεί να πληροί τις απαιτήσεις· ή6.1.2. Να απαιτήσει μια επιπλέον έκθεση δοκιμής από την τεχνική υπηρεσία που είναι αρμόδια για τη διεξαγωγή των δοκιμών.6.2. Η επικύρωση ή η απόρριψη της έγκρισης, στην οποία προσδιορίζεται η τροποποίηση, ανακοινώνεται στα συμβαλλόμενα μέρη της συμφωνίας που εφαρμόζουν τον παρόντα κανονισμό, σύμφωνα με τη διαδικασία που ορίζεται στην παράγραφο 4.3 ανωτέρω.6.3. Η αρμόδια αρχή που εκδίδει την επέκταση έγκρισης χορηγεί αριθμό σειράς σε κάθε έντυπο κοινοποίησης που καταρτίζεται για τέτοιου είδους επεκτάσεις.7. ΣΥΜΜΟΡΦΩΣΗ ΠΑΡΑΓΩΓΗΣ7.1. Κάθε ελκυστήρας που φέρει σήμα έγκρισης, όπως ορίζεται από τον παρόντα κανονισμό, συμμορφώνεται με τον εγκεκριμένο τύπο ελκυστήρα και ικανοποιεί τις απαιτήσεις της παραγράφου 5 ανωτέρω.7.2. Για την επαλήθευση της συμμόρφωσης, όπως ορίζεται στην παράγραφο 7.1 ανωτέρω, γίνονται επαρκείς έλεγχοι με τυχαία δειγματοληψία σε σειριακά κατασκευαζόμενους ελκυστήρες που φέρουν το σήμα έγκρισης που απαιτείται βάσει του παρόντος κανονισμού.8. ΠΟΙΝΕΣ ΣΕ ΠΕΡΙΠΤΩΣΗ ΜΗ


text: ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ8.1. Η έγκριση που χορηγείται για έναν τύπο ελκυστήρα δυνάμει του παρόντος κανονισμού μπορεί να ανακληθεί εφόσον δεν διαπιστωθεί συμμόρφωση με τις απαιτήσεις της παραγράφου 7.1 ή εφόσον ο ελκυστήρας δεν περάσει με επιτυχία τους ελέγχους που ορίζονται στην παράγραφο 7, ανωτέρω.8.2. Αν κάποιο από τα συμβαλλόμενα μέρη που εφαρμόζει τον παρόντα κανονισμό ανακαλέσει μια έγκριση την οποία είχε προηγουμένως χορηγήσει, κοινοποιεί αμέσως την εν λόγω ενέργεια στα υπόλοιπα συμβαλλόμενα μέρη της συμφωνίας που εφαρμόζουν τον παρόντα κανονισμό, μέσω ενός αντιγράφου του εντύπου έγκρισης, που φέρει στο τέλος, με μεγάλα γράμματα, την ένδειξη "ΑΝΑΚΛΗΣΗ ΕΓΚΡΙΣΗΣ", με υπογραφή και ημερομηνία.9. ΟΡΙΣΤΙΚΗ ΔΙΑΚΟΠΗ ΤΗΣ ΠΑΡΑΓΩΓΗΣΑν ο κάτοχος της έγκρισης διακόψει οριστικά την παραγωγή ενός εγκεκριμένου, σύμφωνα με τον παρόντα κανονισμό, τύπου ελκυστήρα ενημερώνει σχετικά την αρχή που χορήγησε την έγκριση. Μόλις λάβει τη σχετική κοινοποίηση, η εν λόγω αρχή ενημερώνει σχετικά τα υπόλοιπα συμβαλλόμενα μέρη της συμφωνίας που εφαρμόζουν τον παρόντα κανονισμό μέσω ενός αντιγράφου του εντύπου έγκρισης, που φέρει στο τέλος, με μεγάλα γράμματα, την ένδειξη "ΔΙΑΚΟΠΗ ΤΗΣ ΠΑΡΑΓΩΓΗΣ", με υπογραφή και ημερομηνία.10. ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ, ΚΑΘΩΣ ΚΑΙ ΤΩΝ ΔΙΟΙΚΗΤΙΚΩΝ ΥΠΗΡΕΣΙΩΝΤα συμβαλλόμενα μέρη της συμφωνίας που εφαρμόζουν τον παρόντα κανονισμό κοινοποιούν στη Γραμματεία των Ηνωμένων Εθνών τις ονομασίες και τις διευθύνσεις των τεχνικών υπηρεσιών που είναι αρμόδιες για τη διεξαγωγή των δοκιμών έγκρισης και των διοικητικών υπηρεσιών που χορηγούν εγκρίσεις και στις οποίες θα πρέπει να αποστέλλονται τα έντυπα με τα οποία πιστοποιείται η έγκριση ή η απόρριψη ή η επέκταση ή η ανάκληση της έγκρισης που εκδίδεται σε άλλες χώρες.Σχήμα 1>PIC FILE= "L_2004095EL.005101.TIF">Σχήμα 2>PIC FILE= "L_2004095EL.005201.TIF">Σχήμα 3>PIC FILE= "L_2004095EL.005301.TIF">(1) Δημοσίευση, σύμφωνα με το άρθρο 4 παράγραφος 5 της απόφασης 97/836/ΕΚ του Συμβουλίου της 27ης Νοεμβρίου 1997 (ΕΕ L 346 της 17.12.1997, σ. 78).(2) Ένα για την Ομοσπονδιακή Δημοκρατία της Γερμανίας, 2 για τη Γαλλία, 3 για την Ιταλία, 4 για τις Κάτω Χώρες, 5 για τη Σουηδία, 6 για το Βέλγιο, 7 για την Ουγγαρία, 8 για την Τσεχοσλοβακία, 9 για την Ισπανία, 10 για τη Γιουγκοσλαβία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 για τη Λαϊκή Δημοκρατία της Γερμανίας, 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία και 22 για την Ένωση Σοβιετικών Σοσιαλιστικών Δημοκρατιών. Οι επόμενοι στη σειρά αριθμοί θα δοθούν σε άλλες χώρες σύμφωνα με τη χρονολογική σειρά με την οποία θα επικυρώσουν τη συμφωνία σχετικά με την υιοθέτηση ομοιόμορφων όρων έγκρισης και αμοιβαίας αναγνώρισης της έγκρισης εξοπλισμού και εξαρτημάτων μηχανοκινήτων οχημάτων ή θα προσχωρήσουν σε αυτή και οι αριθμοί αυτοί θα κοινοποιηθούν από το Γενικό Γραμματέα των Ηνωμένων Εθνών στα συμβαλλόμενα μέρη της συμφωνίας.ΠΑΡΑΡΤΗΜΑ 1>PIC FILE= "L_2004095EL.005402.TIF">ΠΑΡΑΡΤΗΜΑ 2ΔΙΑΤΑΞΕΙΣ ΣΗΜΑΤΩΝ ΕΓΚΡΙΣΗΣΥπόδειγμα A(βλέπε παράγραφο 4.4 του παρόντος κανονισμού)>PIC FILE= "L_2004095EL.005502.TIF">Το ανωτέρω σήμα έγκρισης τοποθετημένο σε ελκυστήρα δηλώνει ότι ο σχετικός τύπος ελκυστήρα έχει εγκριθεί στις Κάτω Χώρες (E 4) όσον αφορά το οπτικό πεδίο του οδηγού, σύμφωνα με


text: τον κανονισμό αριθ. 71 και με αριθ. έγκρισης 002439. Τα πρώτα δύο ψηφία του αριθμού έγκρισης δηλώνουν ότι η έγκριση χορηγήθηκε σύμφωνα με τις απαιτήσεις του κανονισμού αριθ. 71 στην αρχική του μορφή.Υπόδειγμα B(βλέπε παράγραφο 4.5 του παρόντος κανονισμού)>PIC FILE= "L_2004095EL.005503.TIF">Το ανωτέρω σήμα έγκρισης τοποθετημένο σε ελκυστήρα δηλώνει ότι ο σχετικός τύπος ελκυστήρα έχει εγκριθεί στις Κάτω Χώρες (E 4) σύμφωνα με τους κανονισμούς αριθ. 71 και 33(1). Τα πρώτα δύο ψηφία των αριθμών έγκρισης δηλώνουν ότι, κατά τις ημερομηνίες που χορηγήθηκαν οι αντίστοιχες εγκρίσεις, ο κανονισμός αριθ. 71 δεν είχε τροποποιηθεί ενώ ο κανονισμός αριθ. 33 περιλάμβανε ήδη τη σειρά τροποποιήσεων 01.(1) Ο τελευταίος αριθμός δίνεται απλώς ως παράδειγμα.


text:
 Avis juridique important
 |
 21997A0611(01)
 Συμφωνία μεταξύ της Ευρωπαϊκής Κοινότητας και των Ηνωμένων Πολιτειών του Μεξικού για την αμοιβαία αναγνώριση και προστασία των επωνυμιών στον τομέα των αλκοολούχων ποτών
 Επίσημη Εφημερίδα αριθ. L 152 της 11/06/1997 σ. 0016 - 0026
 ΣΥΜΦΩΝΙΑ μεταξύ της Ευρωπαϊκής Κοινότητας και των Ηνωμένων Πολιτειών του Μεξικού για την αμοιβαία αναγνώριση και προστασία των επωνυμιών στον τομέα των αλκοολούχων ποτών Η ΕΥΡΩΠΑΪΚΗ ΚΟΙΝΟΤΗΤΑ, στο εξής «η Κοινότητα»,αφενός καιΟΙ ΗΝΩΜΕΝΕΣ ΠΟΛΙΤΕΙΕΣ ΤΟΥ ΜΕΞΙΚΟΥ,αφετέρου,στο εξής «συμβαλλόμενα μέρη»,ΕΠΙΘΥΜΩΝΤΑΣ να βελτιώσουν τις συνθήκες εμπορίας των αλκοολούχων ποτών στις αγορές τους, σύμφωνα με τις αρχές της ισότητας, του αμοιβαίου συμφέροντός τους και της αμοιβαιότητας,ΣΥΜΦΩΝΗΣΑΝ ΤΑ ΑΚΟΛΟΥΘΑ:Άρθρο 1 Τα συμβαλλόμενα μέρη συμφωνούν, βάσει των αρχών της ισότητας και της αμοιβαιότητας, να διευκολύνουν και να προωθήσουν το μεταξύ τους εμπόριο αλκοολούχων ποτών.Άρθρο 2 Η παρούσα συμφωνία ισχύει για τα προϊόντα που υπάγονται στον κωδικό 2208 της διεθνούς σύμβασης για το εναρμονισμένο σύστημα περιγραφής και κωδικοποίησης των εμπορευμάτων.Για τους σκοπούς της παρούσας συμφωνίας νοούνται ως:α) «αλκοολούχο ποτό καταγωγής», ακολουθούμενο από το όνομα του ενός από τα συμβαλλόμενα μέρη: αλκοολούχο ποτό που εμφαίνεται στο παράρτημα και παρασκευάζεται στο εν λόγω συμβαλλόμενο μέρος 7β) «περιγραφή»: οι επωνυμίες που τίθενται στη σήμανση, στα έγγραφα που συνοδεύουν το αλκοολούχο ποτό κατά τη μεταφορά του, στα εμπορικά έγγραφα, και ιδίως στα τιμολόγια και στα δελτία παράδοσης, καθώς επίσης και στις διαφημίσεις 7γ) «σήμανση»: όλες οι περιγραφές και άλλες ενδείξεις, σημεία, σχέδια ή σήματα που χαρακτηρίζουν το αλκοολούχο ποτό και τίθενται επί του ιδίου δοχείου, συμπεριλαμβανομένου και του συστήματος κλεισίματος του δοχείου, ή στην πινακίδα η οποία είναι προσαρτημένη στο δοχείο ή στο περικάλυμμα του λαιμού των φιαλών 7δ) «παρουσίαση»: οι επωνυμίες που χρησιμοποιούνται στα δοχεία και στους μηχανισμούς κλεισίματος, στη σήμανση και στη συσκευασία 7ε) «συσκευασία»: τα προστατευτικά περιτυλίγματα, όπως χαρτί, ψάθινα περιβλήματα κάθε είδους, χαρτόνια και κιβώτια, που χρησιμοποιούνται για τη μεταφορά ενός ή περισσοτέρων δοχείων.Άρθρο 3 Οι ακόλουθες επωνυμίες προστατεύονται:α) σε ό,τι αφορά τα αλκοολούχα ποτά κοινοτικής καταγωγής, οι επωνυμίες που αναφέρονται στο παράρτημα Ι 7β) σε ό,τι αφορά τα αλκοολούχα ποτά μεξικανικής καταγωγής, οι επωνυμίες που αναφέρονται στο παράρτημα ΙΙ.Άρθρο 4 1. Στις Ηνωμένες Πολιτείες του Μεξικού, οι προστατευόμενες κοινοτικές επωνυμίες:- χρησιμοποιούνται μόνο υπό τις προϋποθέσεις που προβλέπονται από τους νόμους και τους κανονισμούς της Κοινότητας και- προορίζονται αποκλειστικώς για τα αλκοολούχα ποτά κοινοτικής καταγωγής για τα οποία ισχύουν.2. Στην Κοινότητα, οι προστατευόμενες επωνυμίες του Μεξικού:- χρησιμοποιούνται μόνο υπό τις προϋποθέσεις που προβλέπονται από τους νόμους και κανονισμούς των Ηνωμένων Πολιτειών του Μεξικού και- προορίζονται αποκλειστικώς για τα αλκοολούχα ποτά καταγωγής των Ηνωμένων Πολιτειών του Μεξικού για τα οποία ισχύουν.3. Με την επιφύλαξη των άρθρων 22 και 23 της συμφωνίας για τις εμπορικές πτυχές των δικαιωμάτων πνευματικής ιδιοκτησίας που αφορούν το εμπόριο και αναφέρονται στο παράρτημα 1 Γ της συμφωνίας για την ίδρυση του Παγκόσμιου Οργανισμού Εμπορίου, τα συμβαλλόμενα μέρη λαμβάνουν όλα τα αναγκαία μέτρα, σύμφωνα με την παρούσα συμφωνία, για να εξασφαλίσουν την αμοιβαία προστασία των επωνυμιών που αναφέρονται στο άρθρο 3 και χρησιμοποιούνται για την περιγραφή αλκοολούχων ποτών καταγωγής των συμβαλλόμενων μερών. Κάθε


text: συμβαλλόμενο μέρος παρέχει στους ενδιαφερόμενους τα νομικά μέσα για την παρεμπόδιση της χρήσης μιας επωνυμίας προς περιγραφή αλκοολούχου ποτού το οποίο δεν κατάγεται από τον τόπο που αναφέρεται στην εν λόγω επωνυμία ή από τον τόπο όπου η εν λόγω επωνυμία χρησιμοποιείται παραδοσιακά.4. Τα συμβαλλόμενα μέρη δεν αρνούνται να παράσχουν την προστασία που προβλέπεται από το παρόν άρθρο υπό τις περιστάσεις που ορίζονται στις παραγράφους 4, 5, 6 και 7 του άρθρου 24 της συμφωνίας για τις εμπορικές πτυχές των δικαιωμάτων πνευματικής ιδιοκτησίας.Άρθρο 5 Η προστασία που αναφέρεται στο άρθρο 4 εφαρμόζεται ακόμη και όταν αναφέρεται η πραγματική καταγωγή του αλκοολούχου ποτού, καθώς επίσης και όταν η επωνυμία χρησιμοποιείται μεταφρασμένη ή συνοδεύεται από όρους όπως «είδος», «τύπος», «τρόπος», «απομίμηση», «μέθοδος» ή άλλες ανάλογες εκφράσεις, συμπεριλαμβανομένων γραφικών συμβόλων που ενδέχεται να επιφέρουν σύγχυση.Άρθρο 6 Σε περίπτωση ομωνυμίας αλκοολούχων ποτών, η προστασία θα παρέχεται σε κάθε επωνυμία. Τα συμβαλλόμενα μέρη θα καθορίσουν τις πρακτικές προϋποθέσεις υπό τις οποίες οι ομώνυμες επωνυμίες θα διαφοροποιούνται μεταξύ τους, λαμβανομένης υπόψη της ανάγκης να εξασφαλισθεί η ίση μεταχείριση των ενδιαφερομένων παραγωγών και να μην εξαπατώνται οι καταναλωτές.Άρθρο 7 Οι διατάξεις της παρούσας συμφωνίας δεν πρέπει σε καμία περίπτωση να βλάπτουν το δικαίωμα καθενός να χρησιμοποιεί για εμπορικούς σκοπούς το όνομά του ή εκείνο του προκατόχου του στην επιχείρηση, εφόσον αυτό δεν χρησιμοποιείται κατά τρόπο που να εξαπατά το κοινό.Άρθρο 8 Καμία διάταξη της παρούσας συμφωνίας δεν υποχρεώνει ένα συμβαλλόμενο μέρος να προστατεύει επωνυμία του άλλου συμβαλλομένου μέρους η οποία δεν προστατεύεται ή έχει παύσει προστατευόμενη στη χώρα καταγωγής ή έχει περιπέσει εκεί σε αχρηστία.Άρθρο 9 Τα συμβαλλόμενα μέρη λαμβάνουν όλα τα αναγκαία μέτρα για να εξασφαλίσουν ότι σε περιπτώσεις εξαγωγής και εμπορίας αλκοολούχων ποτών καταγωγής των συμβαλλομένων μερών εκτός της επικράτειάς τους, οι προστατευόμενες δια της παρούσας συμφωνίας επωνυμίες ενός συμβαλλομένου μέρους δεν θα χρησιμοποιηθούν για να περιγράψουν ή να παρουσιάσουν αλκοολούχο ποτό του άλλου συμβαλλόμενου μέρους.Άρθρο 10 Στο βαθμό που επιτρέπεται από τη σχετική νομοθεσία των συμβαλλομένων μερών, η προστασία που παρέχεται από την παρούσα συμφωνία επεκτείνεται και στα φυσικά και νομικά πρόσωπα, ομοσπονδίες, ενώσεις και οργανώσεις παραγωγών, εμπόρων ή καταναλωτών με έδρα στο άλλο συμβαλλόμενο μέρος.Άρθρο 11 Εάν η περιγραφή ή η παρουσίαση αλκοολούχου ποτού, κυρίως στη σήμανση ή στα επίσημα ή εμπορικά έγγραφα ή και σε διαφημίσεις, αντιβαίνει στην παρούσα συμφωνία, τα συμβαλλόμενα μέρη εφαρμόζουν τα διοικητικά μέτρα ή προσφεύγουν στις δικαστικές ενέργειες που επιβάλλονται προκειμένου να καταπολεμηθεί ο αθέμιτος ανταγωνισμός ή να παρεμποδιστεί με κάθε άλλο τρόπο η καταχρηστική χρησιμοποίηση του προστατευομένου ονόματος.Άρθρο 12 Η παρούσα συμφωνία εφαρμόζεται, αφενός μεν, στα εδάφη τα οποία εφαρμόζεται η συνθήκη για την ίδρυση της Ευρωπαϊκής Κοινότητας, υπό τους όρους που προβλέπονται στην εν λόγω συνθήκη και, αφετέρου, στο έδαφος των Ηνωμένων Πολιτειών του Μεξικού.Άρθρο 13 Η παρούσα συμφωνία δεν ισχύει για τα αλκοολούχα ποτά τα οποία:α) διαμετακομίζονται διά του εδάφους ενός από τα συμβαλλόμενα μέρη ήβ) είναι καταγωγής ενός από τα συμβαλλόμενα μέρη και μεταφέρονται μεταξύ των μερών σε μικρές ποσότητες.Θεωρούνται ως μικρές ποσότητες:α) οι ποσότητες αλκοολούχων ποτών μέχρι και δέκα λίτρα ανά ταξιδιώτη οι


text: οποίες περιλαμβάνονται στις προσωπικές αποσκευές των ταξιδιωτών 7β) οι ποσότητες αλκοολούχων ποτών μέχρι και δέκα λίτρα, οι οποίες αποστέλλονται μεταξύ ιδιωτών 7γ) τα αλκοολούχα ποτά που περιλαμβάνονται στην οικοσκευή ιδιωτών που μετακομίζουν 7δ) οι ποσότητες αλκοολούχων ποτών που εισάγονται για πειράματα, επιστημονικούς και τεχνικούς σκοπούς, εντός του ορίου του ενός εκατόλιτρου 7ε) τα ατελώς εισαγόμενα αλκοολούχα ποτά που προορίζονται για τις διπλωματικές αντιπροσωπείες, τις προξενικές αρχές και συναφείς οργανισμούς 7στ) τα αλκοολούχα ποτά που διατίθενται επί των διεθνών μέσων μεταφοράς.Άρθρο 14 1. Κάθε συμβαλλόμενο μέρος καθορίζει τις αρχές που είναι αρμόδιες για τον έλεγχο της εφαρμογής της παρούσας συμφωνίας.2. Τα συμβαλλόμενα μέρη αλληλοενημερώνονται σχετικά με τα ονόματα και τις διευθύνσεις των οργάνων αυτών, το αργότερο δύο μήνες μετά την έναρξη ισχύος της παρούσας συμφωνίας και συνεργάζονται στενά και άμεσα.Άρθρο 15 1. Εάν ένα από τα όργανα που ορίζονται στο άρθρο 14 έχει λόγους να υποπτεύεται ότι:α) ένα αλκοολούχο ποτό, όπως ορίζεται στο άρθρο 2 και το οποίο αποτελεί ή απετέλεσε αντικείμενο εμπορικής συναλλαγής μεταξύ των Ηνωμένων Πολιτειών του Μεξικού και της Κοινότητας δεν είναι σύμφωνο με τις διατάξεις της παρούσας συμφωνίας ή της κοινοτικής νομοθεσίας ή της μεξικανικής νομοθεσίας περί αλκοολούχων ποτώνκαιβ) ότι η παράβαση αυτή είναι ιδιαίτερης σημασίας για το άλλο συμβαλλόμενο μέρος και μπορεί να προκαλέσει διοικητικά μέτρα ή δικαστικές διώξεις,η εν λόγω αρχή ενημερώνει αμέσως την Επιτροπή και την ή τις αρμόδιες αρχές του άλλου συμβαλλομένου μέρους.2. Τα στοιχεία που παρέχονται κατ' εφαρμογή της παραγράφου 1 συνοδεύονται από επίσημα έγγραφα, εμπορικά ή άλλα δικαιολογητικά και αναφέρουν τα τυχόν διοικητικά μέτρα ή δικαστικές διώξεις. Τα στοιχεία αυτά πρέπει να αφορούν, μεταξύ άλλων, όσον αφορά το συγκεκριμένο αλκοολούχο ποτό:α) τον παραγωγό και τον κάτοχο αυτού 7β) τη σύνθεση του ποτού 7γ) την περιγραφή και παρουσίαση 7δ) το είδος της παράβασης των κανόνων παραγωγής και εμπορίας.Άρθρο 16 1. Τα συμβαλλόμενα μέρη διαβουλεύονται όταν το ένα από αυτά θεωρεί ότι το άλλο αθετεί υποχρέωση που απορρέει από την παρούσα συμφωνία.2. Το συμβαλλόμενο μέρος το οποίο ζητά τις διαβουλεύσεις ανακοινώνει στο άλλο μέρος όλα τα στοιχεία εκείνα που είναι αναγκαία για την εις βάθος εξέταση της συγκεκριμένης περίπτωσης.3. Σε περίπτωση που κάθε αναβολή ή καθυστέρηση μπορεί να θέσει σε κίνδυνο την ανθρώπινη υγεία ή να καταστήσει αναποτελεσματικά τα μέτρα καταπολέμησης της απάτης, δύνανται να ληφθούν προσωρινά ασφαλιστικά μέτρα χωρίς διαβουλεύσεις, υπό την προϋπόθεση ότι οι διαβουλεύσεις θα διεξαχθούν αμέσως μετά τη λήψη των μέτρων.4. Εάν, μετά τις διαβουλεύσεις που προβλέπονται στις παραγράφους 1 και 3, τα συμβαλλόμενα μέρη δεν καταλήξουν σε συμφωνία, το μέρος που ζήτησε τις διαβουλεύσεις ή έλαβε τα μέτρα που αναφέρονται στην παράγραφο 3, δύναται να λάβει τα ενδεδειγμένα συντηρητικά μέτρα ώστε να καταστεί δυνατή η εφαρμογή της παρούσας συμφωνίας.Άρθρο 17 Συγκροτείται μεικτή επιτροπή αποτελούμενη από εκπροσώπους της Κοινότητας και των Ηνωμένων Πολιτειών του Μεξικού. Η επιτροπή συγκαλείται, κατόπιν αιτήσεως ενός των συμβαλλομένων μερών και σύμφωνα με τις ανάγκες εφαρμογής της συμφωνίας, εναλλάξ στην Κοινότητα και στις Ηνωμένες Πολιτείες του Μεξικού.Η μεικτή επιτροπή επιβλέπει την ορθή εφαρμογή της παρούσας συμφωνίας και εξετάζει κάθε θέμα εφαρμογής της. Ειδικότερα, η μεικτή


text: επιτροπή δύναται να απευθύνει συστάσεις προς επίτευξη των στόχων της παρούσας συμφωνίας.Άρθρο 18 1. Τα συμβαλλόμενα μέρη δύνανται να τροποποιήσουν ομοφώνως τις διατάξεις της παρούσας συμφωνίας, προκειμένου να ενισχυθεί η συνεργασία τους στον τομέα των αλκοολούχων ποτών.2. Αν η νομοθεσία ενός από τα συμβαλλόμενα μέρη τροποποιηθεί για να προστατεύσει άλλες επωνυμίες από εκείνες οι οποίες περιλαμβάνονται στο παράρτημα της παρούσας συμφωνίας, οι εν λόγω επωνυμίες θα συμπεριληφθούν στο παράρτημα μόλις περατωθούν οι διαβουλεύσεις και εντός ευλόγου προθεσμίας.Άρθρο 19 1. Τα αλκοολούχα ποτά τα οποία, κατά την έναρξη ισχύος της παρούσας συμφωνίας, έχουν μεν παραχθεί, περιγραφεί και παρουσιασθεί νόμιμα αλλά απαγορεύονται από την παρούσα συμφωνία, δύνανται να τεθούν σε εμπορία χονδρικώς για μια περίοδο ενός έτους από την έναρξη ισχύος της συμφωνίας και λιανικώς μέχρις εξαντλήσεως των αποθεμάτων. Τα αλκοολούχα ποτά που περιλαμβάνονται στην παρούσα συμφωνία δεν θα μπορούν πλέον να παράγονται εκτός της περιοχής καταγωγής τους μόλις αρχίσει να ισχύει η συμφωνία.2. Εκτός εάν τα συμβαλλόμενα μέρη συμφωνήσουν το αντίθετο, η εμπορία των αλκοολούχων ποτών που παράγονται, περιγράφονται και παρουσιάζονται σύμφωνα με την παρούσα συμφωνία, των οποίων όμως η περιγραφή και η παρουσίαση έπαυσε να είναι σύμφωνη με τη συμφωνία συνεπεία τροποποιήσεώς της, μπορούν να συνεχίσουν διατιθέμενα στο εμπόριο μέχρις εξαντλήσεως των αποθεμάτων.Άρθρο 20 Τα παραρτήματα της παρούσας συμφωνίας αποτελούν αναπόσπαστο τμήμα αυτής.Άρθρο 21 Η παρούσα συμφωνία συντάσσεται εις διπλούν στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική, σουηδική και φινλανδική γλώσσα και όλα τα κείμενα είναι εξίσου αυθεντικά.Άρθρο 22 Η παρούσα συμφωνία αρχίζει να ισχύει την πρώτη ημέρα του δεύτερου μήνα που έπεται της ημερομηνίας κατά την οποία τα συμβαλλόμενα μέρη θα κοινοποιήσουν γραπτώς μεταξύ τους την ολοκλήρωση των αναγκαίων σχετικών διαδικασιών.Κάθε συμβαλλόμενο μέρος μπορεί να καταγγείλει την παρούσα συμφωνία, κοινοποιώντας στο άλλο συμβαλλόμενο μέρος γραπτή προειδοποίηση ενός έτους.Hecho en Bruselas, el veintisiete de mayo de mil novecientos noventa y siete.Udfζrdiget i Bruxelles den syvogtyvende maj nitten hundrede og syvoghalvfems.Geschehen zu Brόssel am siebenundzwanzigsten Mai neunzehnhundertsiebenundneunzig.Έγινε στις Βρυξέλλες, στις είκοσι εφτά Μαΐου χίλια εννιακόσια ενενήντα επτά.Done at Brussels on the twenty-seventh day of May in the year one thousand nine hundred and ninety-seven.Fait ΰ Bruxelles, le vingt-sept mai mil neuf cent quatre-vingt-dix-sept.Fatto a Bruxelles, addμ ventisette maggio millenovecentonovantasette.Gedaan te Brussel, de zevenentwintigste mei negentienhonderd zevenennegentig.Feito em Bruxelas, em vinte e sete de Maio de mil novecentos e noventa e sete.Tehty Brysselissδ kahdentenakymmenentenδseitsemδntenδ pδivδnδ toukokuuta vuonna tuhatyhdeksδnsataayhdeksδnkymmentδseitsemδn.Som skedde i Bryssel den tjugosjunde maj nittonhundranittiosju.Por la Comunidad EuropeaFor Det Europζiske FζllesskabFόr die Europδische GemeinschaftΓια την Ευρωπαϊκή ΚοινότηταFor the European CommunityPour la Communautι europιennePer la Comunitΰ europeaVoor de Europese GemeenschapPela Comunidade EuropeiaEuroopan yhteisφn puolestaPε Europeiska gemenskapens vδgnar>ΑΝΑΦΟΡΑ ΣΕ ΦΗΛΜ>Por el Gobierno de los Estados Unidos Mexicanos>ΑΝΑΦΟΡΑ ΣΕ ΦΗΛΜ>ΠΑΡΑΡΤΗΜΑ Ι >ΘΕΣΗ ΠΗΝΑΚΑ>ΠΑΡΑΡΤΗΜΑ ΙΙ >ΘΕΣΗ ΠΗΝΑΚΑ>


text:
 Avis juridique important
 |
 22000A0120(01)
 Συμφωνία συναφθείσα από το Συμβούλιο της Ευρωπαϊκής Ένωσης και από τη Δημοκρατία της Ισλανδίας και το Βασίλειο της Νορβηγίας για τη θέσπιση δικαιωμάτων και υποχρεώσεων μεταξύ της Ιρλανδίας και του Ηνωμένου Βασιλείου της Μεγάλης Βρετανίας και της Βόρειας Ιρλανδίας αφενός και της Δημοκρατίας της Ισλανδίας και του Βασιλείου της Νορβηγίας αφετέρου επί θεμάτων του κεκτημένου Σένγκεν που εφαρμόζονται στα εν λόγω κράτη
 Επίσημη Εφημερίδα αριθ. L 015 της 20/01/2000 σ. 0002 - 0007
 ΣΥΜΦΩΝΙΑσυναφθείσα από το Συμβούλιο της Ευρωπαϊκής Ένωσης και από τη Δημοκρατία της Ισλανδίας και το Βασίλειο της Νορβηγίας για τη θέσπιση δικαιωμάτων και υποχρεώσεων μεταξύ της Ιρλανδίας και του Ηνωμένου Βασιλείου της Μεγάλης Βρετανίας και της Βόρειας Ιρλανδίας αφενός και της Δημοκρατίας της Ισλανδίας και του Βασιλείου της Νορβηγίας αφετέρου επί θεμάτων του κεκτημένου Σένγκεν που εφαρμόζονται στα εν λόγω κράτηΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣκαιΗ ΔΗΜΟΚΡΑΤΙΑ ΤΗΣ ΙΣΛΑΝΔΙΑΣκαιΤΟ ΒΑΣΙΛΕΙΟ ΤΗΣ ΝΟΡΒΗΓΙΑΣΕΧΟΝΤΑΣ ΥΠΟΨΗ τη συναφθείσα συμφωνία από το Συμβούλιο της Ευρωπαϊκής Ένωσης και από τη Δημοκρατία της Ισλανδίας και το Βασίλειο της Νορβηγίας σχετικά με τη σύνδεση των δύο αυτών κρατών με τη θέση σε ισχύ, την εφαρμογή και την περαιτέρω ανάπτυξη του κεκτημένου Σένγκεν·ΕΚΤΙΜΩΝΤΑΣ ότι η ενσωμάτωση του κεκτημένου Σένγκεν στο πλαίσιο της Ευρωπαϊκής Ένωσης έλαβε τη μορφή εξουσιοδότησης, από τα Υψηλά Συμβαλλόμενα Μέρη στη συνθήκη του Άμστερνταμ, προς δεκατρία κράτη μέλη της Ευρωπαϊκής Ένωσης, μη συμπεριλαμβανομένων της Ιρλανδίας και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, να θεσπίσουν στενότερη συνεργασία μεταξύ τους εντός του πεδίου εφαρμογής των μέσων και διατάξεων που αποτελούν το κεκτημένο Σένγκεν·ΕΚΤΙΜΩΝΤΑΣ ότι η Ιρλανδία και το Ηνωμένο Βασίλειο έχουν, με την επιφύλαξη των διατάξεων των άρθρων 4 και 5 του πρωτοκόλλου για την ενσωμάτωση του κεκτημένου Σένγκεν στο πλαίσιο της Ευρωπαϊκής Ένωσης (στο εξής "πρωτόκολλο Σένγκεν"), τη δυνατότητα να συμμετέχουν σε ορισμένες ή όλες τις διατάξεις του κεκτημένου Σένγκεν και σε προτάσεις και πρωτοβουλίες που αφορούν τομείς συνεργασίας που εδράζονται στο κεκτημένο Σένγκεν·ΕΧΟΝΤΑΣ ΕΠΙΓΝΩΣΗ του γεγονότος ότι προτού η Ιρλανδία και το Ηνωμένο Βασίλειο να είναι σε θέση να συμμετάσχουν σε διατάξεις σε σχέση με τις οποίες έχει επιτραπεί στενότερη συνεργασία δυνάμει του πρωτόλλου Σένγκεν, ενδέχεται να είναι ανάγκη να εκπληρωθούν ορισμένες συνταγματικές ή άλλες εσωτερικές απαιτήσεις, καθώς και σε σχέση με την παρούσα συμφωνία·ΕΚΤΙΜΩΝΤΑΣ ότι, ως αποτέλεσμα της σύνδεσης της Δημοκρατίας της Ισλανδίας και του Βασιλείου της Νορβηγίας με τη θέση σε ισχύ, την εφαρμογή και την περαιτέρω ανάπτυξη του κεκτημένου Σένγκεν, χρειάζεται να θεσπιστούν δικαιώματα και υποχρεώσεις μεταξύ της Δημοκρατίας της Ισλανδίας και του Βασιλείου της Νορβηγίας αφενός και της Ιρλανδίας ή του Ηνωμένου Βασιλείου ή αμφοτέρων αφετέρου, στο βαθμό που η Ιρλανδία ή το Ηνωμένο Βασίλειο ή αμφότερα συμμετέχουν στο κεκτημένο Σένγκεν, ή μέτρα που εδράζονται σε αυτό, σύμφωνα με τα άρθρα 4 και 5 του πρωτοκόλλου Σένγκεν·ΕΚΤΙΜΩΝΤΑΣ ότι η θέσπιση σχέσεων στους ανωτέρω τομείς μεταξύ της Ιρλανδίας και/ή του Ηνωμένου Βασιλείου αφενός και της Δημοκρατίας της Ισλανδίας και του Βασιλείου της Νορβηγίας αφετέρου, θα πρέπει να διέπεται αποκλειστικά από την παρούσα συμφωνία και από τις διαδικασίες που περιλαμβάνονται ή


text: θεσπίζονται δυνάμει της συναφθείσας συμφωνίας από το Συμβούλιο της Ευρωπαϊκής Ένωσης και από τη Δημοκρατία της Ισλανδίας και το Βασίλειο της Νορβηγίας σχετικά με τη σύνδεση των τελευταίων με τη θέση σε ισχύ, την εφαρμογή και την περαιτέρω ανάπτυξη του κεκτημένου Σένγκεν,ΣΥΜΦΩΝΗΣΑΝ ΣΤΑ ΕΞΗΣ:Άρθρο 1Στο βαθμό κατά τον οποίο θέματα που αφορούν:- τις διαδικασίες που διέπουν τη σύνδεση της Δημοκρατίας της Ισλανδίας ("Ισλανδία") και του Βασιλείου της Νορβηγίας ("Νορβηγία") με τη θέση σε ισχύ, την εφαρμογή και την περαιτέρω ανάπτυξη του κεκτημένου Σένγκεν και- τις νομικές, δημοσιονομικές και λοιπές επιπτώσεις της σύνδεσης αυτής,δεν αντιμετωπίζονται στην παρούσα συμφωνία, εφαρμόζονται οι διατάξεις που περιλαμβάνονται ή θεσπίζονται δυνάμει της συμφωνίας της συναφθείσας από το Συμβούλιο της Ευρωπαϊκής Ένωσης και από τη Δημοκρατία της Ισλανδίας και το Βασίλειο της Νορβηγίας σχετικά με τη σύνδεση των δύο αυτών κρατών με τη θέση σε ισχύ, την εφαρμογή και την περαιτέρω ανάπτυξη του κεκτημένου Σένγκεν (στο εξής "η άλλη συμφωνία").Άρθρο 21. Προτού το Συμβούλιο της Ευρωπαϊκής Ένωσης ("Συμβούλιο") αποφανθεί επί αιτήματος που υποβάλλει η Ιρλανδία ή το Ηνωμένο Βασίλειο με βάση το άρθρο 4 του πρωτοκόλλου Σένγκεν, λαμβάνουν χώρα διαβουλεύσεις, σύμφωνα με το άρθρο 4 της άλλης συμφωνίας, στη μεικτή επιτροπή που θεσπίστηκε δυνάμει του άρθρου 3 της εν λόγω συμφωνίας ("μεικτή επιτροπή").2. Προτού το Συμβούλιο αποφασίσει για την ημερομηνία κατά την οποία θα τεθούν σε ισχύ για την Ιρλανδία και το Ηνωμένο Βασίλειο ή για ένα από τα κράτη αυτά διατάξεις του κεκτημένου Σένγκεν που απαριθμούνται στο παράρτημα Α της άλλης συμφωνίας και οι οποίες έχουν ήδη τεθεί σε ισχύ για άλλα κράτη μέλη της Ευρωπαϊκής Ένωσης και για την Ισλανδία και τη Νορβηγία, λαμβάνουν χώρα διαβουλεύσεις στη μεικτή επιτροπή, σύμφωνα με το άρθρο 4 της άλλης συμφωνίας.3. Κάθε κοινοποίηση από την Ιρλανδία ή το Ηνωμένο Βασίλειο δυνάμει του άρθρου 5 του πρωτοκόλλου Σένγκεν διαβιβάζεται επίσης στην Ισλανδία και τη Νορβηγία στα πλαίσια της μεικτής επιτροπής. Εάν το Συμβούλιο σκοπεύει να καθορίσει ημερομηνία κατά την οποία θα τεθούν σε ισχύ για την Ιρλανδία και το Ηνωμένο Βασίλειο ή για ένα από τα κράτη αυτά πράξεις ή μέτρα εδραζόμενα στις διατάξεις του κεκτημένου Σένγκεν που απαριθμούνται στο παράρτημα Α της άλλης συμφωνίας και οι οποίες έχουν ήδη τεθεί σε ισχύ για άλλα κράτη μέλη της Ευρωπαϊκής Ένωσης και για την Ισλανδία και τη Νορβηγία, λαμβάνουν χώρα διαπραγματεύσεις στη μεικτή επιτροπή, σύμφωνα με το άρθρο 4 της άλλης συμφωνίας.Άρθρο 31. Μόλις καταστούν εφαρμοστέες για την Ισλανδία και τη Νορβηγία οι διατάξεις που αναφέρονται στο άρθρο 15 παράγραφος 4 της άλλης συμφωνίας, δημιουργούνται δικαιώματα και υποχρεώσεις μεταξύ αφενός της Ισλανδίας και της Νορβηγίας και αφετέρου της Ιρλανδίας και του Ηνωμένου Βασιλείου ή ενός από τα δύο τελευταία κράτη ανάλογα με την περίπτωση, όσον αφορά όσες από τις διατάξεις αυτές ισχύουν ήδη για την Ιρλανδία και το Ηνωμένο Βασίλειο ή για ένα από τα κράτη αυτά.2. Μόλις καταστούν εφαρμοστέες για την Ιρλανδία και το Ηνωμένο Βασίλειο ή για ένα από τα δύο αυτά κράτη συγκεκριμένες διατάξεις του κεκτημένου Σένγκεν που απαριθμούνται στο παράρτημα Α της άλλης συμφωνίας ή πράξεων ή


text: μέτρων που τροποποιούν τις διατάξεις αυτές ή εδράζονται σε αυτές, δημιουργούνται δικαιώματα και υποχρεώσεις μεταξύ αφενός της Ιρλανδίας και του Ηνωμένου Βασιλείου ή ενός από τα κράτη αυτά ανάλογα με την περίπτωση και αφετέρου της Ισλανδίας και της Νορβηγίας, εφόσον οι συγκεκριμένες διατάξεις ή πράξεις ή μέτρα ισχύουν ήδη για τα δύο τελευταία κράτη.Άρθρο 4Η παρούσα συμφωνία τίθεται σε ισχύ ένα μήνα μετά την ημέρα κατά την οποία ο Γενικός Γραμματέας του Συμβουλίου, ο οποίος ενεργεί ως θεματοφύλακάς της, θα διαπιστώσει ότι έχουν πληρωθεί όλες οι τυπικές απαιτήσεις σχετικά με την έκφραση της συγκατάθεσης στη συμφωνία από ή εξ ονόματος των μερών που δεσμεύονται από αυτήν.Άρθρο 5Η παρούσα συμφωνία είναι δυνατόν να καταγγελθεί από την Ισλανδία ή τη Νορβηγία ή με ομόφωνη απόφαση του Συμβουλίου. Η καταγγελία κοινοποιείται στο θεματοφύλακα. Παράγει αποτελέσματα έξι μήνες μετά την κοινοποίηση.Η λύση της άλλης συμφωνίας δυνάμει του άρθρου της 8 παράγραφος 4 ή του άρθρου της 11 παράγραφος 3 έχει ως συνέπεια και τη λύση της παρούσας συμφωνίας.Άρθρο 6Οι συνέπειες της καταγγελίας της παρούσας συμφωνίας εκ μέρους της Ισλανδίας ή της Νορβηγίας ρυθμίζονται με συμφωνία μεταξύ των λοιπών μερών και του μέρους το οποίο την κατήγγειλε. Εάν δεν επιτευχθεί συμφωνία, το Συμβούλιο αποφασίζει τα ληπτέα μέτρα, αφού ζητήσει τη γνώμη του παραμένοντος συνδεδεμένου συμβαλλομένου μέρους, το οποίο δεσμεύεται από τα μέτρα αυτά μόνον εάν τα αποδεχθεί.Hecho en Bruselas, el treinta de junio de mil novecientos noventa y nueveen lenguas alemana, danesa, española, finesa, francesa, griega, inglesa, irlandesa, italiana, neerlandesa, portuguesa, sueca, islandesa y noruega, siendo cada uno de estos textos igualmente auténticos, en un único ejemplar original que quedará depositado en los archivos de la Secretaría General del Consejo de la Unión Europea./Udfærdiget i Bruxelles, den tredivte juni nitten hundrede og nioghalvfemsi et originaleksemplar på dansk, engelsk, finsk, fransk, græsk, irsk, italiensk, nederlandsk, portugisisk, spansk, svensk, tysk, islandsk og norsk, idet alle tekster har samme gyldighed; originaleksemplaret deponeres i arkiverne i Generalsekretariatet for Rådet for den Europæiske Union./Geschehen zu Brüssel am dreißigsten Juni neunzehnhundertneunundneunzigin einer Urschrift in dänischer, deutscher, englischer, finnischer, französischer, griechischer, irischer, italienischer, niederländischer, portugiesischer, schwedischer, spanischer sowie in isländischer und norwegischer Sprache, wobei jeder Wortlaut gleichermaßen verbindlich ist; die Urschrift wird im Archiv des Generalsekretariats des Rates der Europäischen Union hinterlegt./Έγινε στις Βρυξέλλες, στις τριάντα Ιουνίου χίλια εννιακόσια ενενήντα εννέα,σε ένα μοναδικό πρωτότυπο σε αγγλική, γαλλική, γερμανική, δανική, ελληνική, ιρλανδική, ισπανική, ιταλική, ολλανδική, πορτογαλική, σουηδική, φινλανδική, ισλανδική και νορβηγική γλώσσα, και έκαστο κείμενο είναι εξίσου αυθεντικό. Το πρωτότυπο αυτό παραμένει κατατεθειμένο στα αρχεία της Γενικής Γραμματείας του Συμβουλίου της Ευρωπαϊκής Ένωσης./Done at Βrussels on the thirtieth day of June in the year one thousand nine hundred and ninety-ninein a single original in the Danish, Dutch, English, Finnish, French, German, Greek, Irish, Italian, Portuguese, Spanish, Swedish, Icelandic and Norwegian languages, each text being equally authentic, such original remaining deposited in the archives of the General Secretariat of the Council of the European Union./Fait à Bruxelles, le trente juin mil neuf cent quatre-vingt-dix-neuf,en langues allemande, anglaise, danoise, espagnole, finnoise, française, grecque, irlandaise, islandaise,


text: italienne, néerlandaise, norvégienne, portugaise et suédoise, tous les textes faisant également foi, l'exemplaire original étant déposé dans les archives du Secrétariat général du Conseil de l'Union européenne./Arna dhéanamh sa Bhruiséil ar an tríochadú lá de Mheitheamh sa bhliain míle naoi gcéad nócha a naoii scríbhinn bhunaidh amháin sa Bhéarla, sa Danmhairgis, san Fhionlainnis, sa Fhraincis, sa Ghaeilge, sa Ghearmáinis, sa Ghréigis, san Iodáilis, san Ioruais, san Íoslainnis, san Ollainnis, sa Phortaingéilis, sa Spáinnis agus sa tSualainnis, agus comhúdarás ag gach téacs; taiscfear é i gcartlann Ardrúnaíocht an Aontais Eorpaigh./Fatto a Bruxelles, addì trenta giugno millenovecentonovantanove,in un unico esemplare in lingua danese, finlandese, francese, greca, inglese, irlandese, italiana, olandese, portoghese, spagnola, svedese, tedesca, islandese e norvegese, i testi in ciascuna di queste lingue facenti ugualmente fede, depositato negli archivi del Segretariato generale del Consiglio dell'Unione europea./Gedaan te Brussel, de dertigste juni negentienhonderd negenennegentig,in een origineel exemplaar in de Deense, de Duitse, de Engelse, de Finse, de Franse, de Griekse, de Ierse, de Italiaanse, de Nederlandse, de Portugese, de Spaanse, de Zweedse, de IJslandse en de Noorse taal, zijnde alle teksten gelijkelijk authentiek, welke originele exemplaren zijn gedeponeerd in het archief van het secretariaat-generaal van de Raad van de Europese Unie./Feito em Bruxelas, em trinta de Junho de mil novecentos e noventa e nove,em exemplar único nas línguas alemã, dinamarquesa, espanhola, finlandesa, francesa, grega, inglesa, irlandesa, italiana, neerlandesa, portuguesa, sueca, islandesa e norueguesa, qualquer dos textos fazendo igualmente fé, ficando esse exemplar único depositado nos arquivos do Secretariado-Geral do Conselho da União Europeia./Tehty Brysselissä kolmantenakymmenentenä päivänä kesäkuuta vuonna tuhatyhdeksänsataayhdeksänkymmentäyhdeksänenglannin-, espanjan-, hollannin-, iirin-, italian-, kreikan-, portugalin-, ranskan-, ruotsin-, saksan-, suomen-, tanskan-, islannin- ja norjankielisenä yhtenä ainoana kappaleena, jonka jokainen teksti on yhtä todistusvoimainen; kyseinen kappale talletetaan Euroopan unionin neuvoston pääsihteeristön arkistoon. /Upprättat i Bryssel den trettionde juni nittonhundranittioniopå danska, engelska, finska, franska, grekiska, iriska, italienska, nederländska, portugisiska, spanska, svenska, tyska, isländska och norska språken, vilka samtliga texter är lika giltiga, i ett enda original som skall deponeras i arkiven hos Europeiska unionens råds generalsekretariat./Gjört í Brussel hinn 30. júní 1999í einu frumriti á dönsku, ensku, finnsku, frönsku, grísku, hollensku, írsku, íslensku, ítölsku, norsku, portúgölsku, spænsku, sænsku og Þýsku og eru allir textarnir jafngildir en frumritið verður afhent til vörslu í skjalasafni aðalskrifstofu Evrópusambandsins./Utferdiget i 30 juni 1999i ett eksemplar på dansk, engelsk, finsk, fransk, gresk, irsk, islandsk, italiensk, nederlandsk, norsk, portugisisk, spansk, svensk og tysk, med samme gyldighet for hver av tekstene, som skal deponeres i Rådssekretariatets arkiver.Por el Consejo de la Unión Europea/For Rådet for Den Europæiske Union/Für den Rat der Europäischen Union/Για το Συμβούλιο της Ευρωπαϊκής Ένωσης/For the Council of the European Union/Pour le Conseil de l'Union européenne/Per il Consiglio dell'Unione europea/Voor de Raad van de Europese Unie/Pelo Conselho da União Europeia/Euroopan unionin neuvoston puolesta/För Europeiska unionens råd/Fyrir hönd ráðs Evrópusambandsins/For Rådet for Den europeiske union>PIC FILE= "L_2000015EL.000501.TIF">Por la República de Islandia/For Republikken Island/Für die Republik Island/Για τη Δημοκρατία της Ισλανδίας/For the Republic of Iceland/Pour la République d'Islande/Per la Repubblica d'Islanda/Voor de Republiek IJsland/Pela República da Islândia/Islannin tasavallan puolesta/På Republiken Islands


text:
 Avis juridique important
 |
 21995A0315(01)
 Συμφωνία υπό μορφή ανταλλαγής επιστολών για την τροποποίηση της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Υεμένης
 Επίσημη Εφημερίδα αριθ. L 057 της 15/03/1995 σ. 0078 - 0078
 ΣΥΜΦΩΝΙΑ υπό μορφή ανταλλαγής επιστολών για την τροποποίηση της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Υεμένης Α. Επιστολή της Δημοκρατίας της Υεμένης Βρυξέλλες, 6 Μαρτίου 1995Κύριε,Αναφερόμενος στις διαβουλεύσεις που διεξήχθησαν μεταξύ των εκπροσώπων της Κοινότητας και της Δημοκρατίας της Υεμένης με στόχο την προσαρμογή της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Υεμένης, μετά την ενοποίηση της Αραβικής Δημοκρατίας της Υεμένης και της Λαϊκής Δημοκρατίας της Υεμένης από την οποία προέκυψε, από τις 22 Μαΐου 1990, η Δημοκρατία της Υεμένης, έχω την τιμή να δηλώσω ότι, σύμφωνα με τις αρχές του διεθνούς δικαίου, οι διατάξεις της προαναφερθείσας συμφωνίας συνεργασίας εφαρμόζονται στο έδαφος της Δημοκρατίας της Υεμένης.Σας παρακαλώ να μου επιβεβαιώσετε την συμφωνία της Κοινότητας επί της επέκτασης αυτής.Με εξαιρετική εκτίμηση,Για την κυβέρνηση της Δημοκρατίας της ΥεμένηςABDULKARIM Al-ERYANIΒ. Επιστολή της Κοινότητας Βρυξέλλες, 6 Μαρτίου 1995Κύριε,Έχω την τιμή να σας ανακοινώσω τη λήψη της σημερινής επιστολής σας, η οποία έχει ως εξής:«Αναφερόμενος στις διαβουλεύσεις που διεξήχθησαν μεταξύ των εκπροσώπων της Κοινότητας και της Δημοκρατίας της Υεμένης με στόχο την προσαρμογή της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Υεμένης, μετά την ενοποίηση της Αραβικής Δημοκρατίας της Υεμένης και της Λαϊκής Δημοκρατίας της Υεμένης από την οποία προέκυψε, από τις 22 Μαΐου 1990, η Δημοκρατία της Υεμένης, έχω την τιμή να δηλώσω ότι, σύμφωνα με τις αρχές του διεθνούς δικαίου, οι διατάξεις της προαναφερθείσας συμφωνίας συνεργασίας εφαρμόζονται στο έδαφος της Δημοκρατίας της Υεμένης.Σας παρακαλώ να μου επιβεβαιώσετε την συμφωνία της Κοινότητας επί της επέκτασης αυτής.»Έχω την τιμή να σας επιβεβαιώσω τη συμφωνία της Κοινότητας επί της επέκτασης αυτής.Με εξαιρετική εκτίμηση,Εξ ονόματος του Συμβουλίου της Ευρωπαϊκής ΈνωσηςA. JUPPΙM. MARΝN


text:
 Avis juridique important
 |
 21993D1118(03)
 93/594/ΕΟΚ: Απόφαση αριθ. 2/93 της Μεικτής Επιτροπής ΕΟΚ-ΙΣΛΑΝΔΙΑΣ της 27ης Ιανουαρίου 1993 για τη συμπλήρωση και τροποποίηση, στο πλαίσιο της κοινής διασάφησης σχετικά με την επανεξέταση των μεταβολών στους κανόνες καταγωγής λόγω θέσπισης του εναρμονισμένου συστήματος, του παραρτήματος ΙΙΙ του πρωτοκόλλου αριθ. 3 όσον αφορά την έννοια των «προϊόντων καταγωγής» και τις μεθόδους διοικητικής συνεργασίας
 Επίσημη Εφημερίδα αριθ. L 283 της 18/11/1993 σ. 0031 - 0032
 ΑΠΟΦΑΣΗ αριθ. 2/93 ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΚ-ΙΣΛΑΝΔΙΑΣ της 27ης Ιανουαρίου 1993 για τη συμπλήρωση και τροποποίηση, στο πλαίσιο της κοινής διασάφησης σχετικά με την επανεξέταση των μεταβολών στους κανόνες καταγωγής λόγω θέσπισης του εναρμονισμένου συστήματος, του παραρτήματος ΙΙΙ του πρωτοκόλλου αριθ. 3 όσον αφορά την έννοια των «προϊόντων καταγωγής» και τις μεθόδους διοικητικής συνεργασίας (93/594/ΕΟΚ)Η ΜΕΙΚΤΗ ΕΠΙΤΡΟΠΗ, Έχοντας υπόψη: τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας, που υπεγράφη στις Βρυξέλλες στις 22 Ιουλίου 1972, το πρωτόκολλο αριθ. 3 όσον αφορά την έννοια των «προϊόντων καταγωγής» και τις μεθόδους διοικητικής συνεργασίας, που στο εξής καλείται «πρωτόκολλο αριθ. 3», και ιδίως το άρθρο 28, Εκτιμώντας: ότι η κοινή διασάφηση που επισυνάπτεται στην απόφαση αριθ. 1/88 της μεικτής επιτροπής ΕΟΚ-Ισλανδίας προβλέπει επανεξέταση των μεταβολών στους κανόνες καταγωγής λόγω της θέσπισης του εναρμονισμένου συστήματος, εφόσον, λόγω των τροποποιήσεων αυτών, προκύπτει κατάσταση επιζήμια για τα συμφέροντα των εμπλεκόμενων τομέων 7 ότι προβλέπει, επιπλέον, την αποκατάσταση της ουσίας του εν λόγω κανόνα καταγωγής, όπως προϋπήρχε της απόφασης αριθ. 1/88 7 ότι ο κανόνας καταγωγής που εφαρμόζεται στα ηδύποτα και στα άλλα οινοπνευματώδη ποτά που περιέχουν σακχαρόζη, ιμβερτοποιημένη ζάχαρη, αυγά ή κροκούς αυγών, της κλάσης ΕΣ ex 2208, που θεσπίζεται με την απόφαση αριθ. 1/88 της μεικτής επιτροπής ΕΟΚ-Ισλανδίας, πρέπει να τροποποιηθεί για να αντικατασταθεί η ουσία του κανόνα αυτού, όπως είχε καθοριστεί προ της εισαγωγής του εναρμονισμένου συστήματος, ΑΠΟΦΑΣΙΖΕΙ: Άρθρο 1 Η κλάση και οι σχετικοί κανόνες που περιέχονται στον κατάλογο ο οποίος επισυνάπτεται στην παρούσα απόφαση, αντικαθιστούν την κλάση και τους αντίστοιχους κανόνες που εμφαίνονται στο παράρτημα ΙΙΙ του πρωτοκόλλου αριθ. 3 της συμφωνίας ΕΟΚ-Ισλανδίας. Άρθρο 2 Η παρούσα απόφαση ισχύει από την 1η Ιανουαρίου 1988. Βρυξελλες, 27 Ιανουαρίου 1993. Για τη μεικτή επιτροπή Ο Πρόεδρος H. HAFSTEIN ΠΑΡΑΡΤΗΜΑ >ΘΕΣΗ ΠΗΝΑΚΑ>


text:
 9.8.2007
 EL
 Επίσημη Εφημερίδα της Ευρωπαϊκής Ένωσης
 L 209/45
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
 αριθ. 25/2007
 της 27ης Απριλίου 2007
 για την τροποποίηση του παραρτήματος XIII (Μεταφορές) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα XIII της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 155/2006 της 8ης Δεκεμβρίου 2006 (1).
 (2)
 Η οδηγία 2006/90/ΕΚ της Επιτροπής, της 3ης Νοεμβρίου 2006, για την έβδομη προσαρμογή στην τεχνική πρόοδο της οδηγίας 96/49/ΕΚ του Συμβουλίου για την προσέγγιση των νομοθεσιών των κρατών μελών σχετικά με τις σιδηροδρομικές μεταφορές επικίνδυνων εμπορευμάτων (2), πρέπει να ενσωματωθεί στη συμφωνία,
 ΑΠΟΦΑΣΙΖΕΙ:
 Άρθρο 1
 Στο σημείο 42β (οδηγία 96/49/ΕΚ του Συμβουλίου) του παραρτήματος XIII της συμφωνίας, προστίθεται η ακόλουθη περίπτωση:
 «—
 32006 L 0090: Οδηγία 2006/90/ΕΚ της Επιτροπής της 3ης Νοεμβρίου 2006 (ΕΕ L 305 της 4.11.2006, σ. 6).»
 Άρθρο 2
 Τα κείμενα της οδηγίας 2006/90/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 28 Απριλίου 2007, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 27 Απριλίου 2007.
 Για τη Μεικτή Επιτροπή του ΕΟΧ
 Ο Πρόεδρος
 Alan SEATTER
 (1) ΕΕ L 89 της 29.3.2007, σ. 29.
 (2) ΕΕ L 305 της 4.11.2006, σ. 6.
 (3) Δεν έχουν αναφερθεί συνταγματικές απαιτήσεις.


text:
 4.5.2010
 EL
 Επίσημη Εφημερίδα της Ευρωπαϊκής Ένωσης
 L 111/30
 ΑΠΌΦΑΣΗ αριθ. 1/2009 ΤΟΥ ΣΥΜΒΟΥΛΊΟΥ ΣΥΝΕΡΓΑΣΊΑΣ ΕΕ-ΟΥΚΡΑΝΊΑΣ
 της 23ης Νοεμβρίου 2009
 για τη σύσταση μεικτής επιτροπής
 (2010/254/ΕΚ)
 ΤΟ ΣΥΜΒΟΥΛΙΟ ΣΥΝΕΡΓΑΣΙΑΣ ΕΕ-ΟΥΚΡΑΝΙΑΣ,
 Έχοντας υπόψη τη συμφωνία εταιρικής σχέσης και συνεργασίας για τη σύναψη εταιρικής σχέσης μεταξύ των Ευρωπαϊκών Κοινοτήτων και των κρατών μελών τους και της Ουκρανίας, στο εξής «συμφωνία», και ιδίως το άρθρο 88,
 Εκτιμώντας τα ακόλουθα:
 (1)
 Το άρθρο 88 της συμφωνίας εξουσιοδοτεί το Συμβούλιο Συνεργασίας να αποφασίζει τη σύσταση κάθε άλλης ειδικής επιτροπής ή οργάνου τα οποία είναι ικανά να το επικουρούν κατά την εκτέλεση των καθηκόντων του και προσδιορίζει τη σύνθεση και τα καθήκοντα των εν λόγω επιτροπών ή οργάνων καθώς και τον τρόπο λειτουργίας τους.
 (2)
 Τα μέρη της συμφωνίας διεξάγουν επί του παρόντος διαπραγματεύσεις για τη σύναψη συμφωνίας σύνδεσης, που θα συμπεριλαμβάνει βαθιά και ολοκληρωμένη ζώνη ελευθέρων συναλλαγών.
 (3)
 Τα συμβαλλόμενα μέρη της συμφωνίας συμφώνησαν επί του κειμένου της ατζέντας σύνδεσης ΕΕ-Ουκρανίας.
 (4)
 Είναι αναγκαία η σύσταση επιτροπής για την εξέταση της προόδου της εφαρμογής της ατζέντας σύνδεσης, καθώς και των μελλοντικών προτεραιοτήτων και των τυχόν αναγκαίων προσαρμογών. Η εν λόγω μεικτή επιτροπή θα λειτουργεί σε επίπεδο ανώτερων αξιωματούχων,
 ΑΠΟΦΑΣΙΖΕΙ:
 Άρθρο μόνο
 Το Συμβούλιο Συνεργασίας ιδρύει μεικτή επιτροπή σε επίπεδο ανώτερων αξιωματούχων. Η μεικτή επιτροπή εξετάζει την πρόοδο της εφαρμογής της ατζέντας σύνδεσης, καθώς και τις μελλοντικές προτεραιότητες και τις τυχόν αναγκαίες προσαρμογές.
 Η μεικτή επιτροπή συνεδριάζει ανά τακτικά χρονικά διαστήματα, και οπωσδήποτε άπαξ ετησίως.
 Βρυξέλλες, 23 Νοεμβρίου 2009.
 Για το Συμβούλιο Συνεργασίας
 Αρχηγός της αντιπροσωπείας ΕΕ
 C. BILDT
 Αρχηγός της αντιπροσωπείας της Ουκρανίας
 Y. TYMOSHENKO


text:
 4.3.2021
 EL
 Επίσημη Εφημερίδα της Ευρωπαϊκής Ένωσης
 L 75/18
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 183/2018
 της 21ης Σεπτεμβρίου 2018
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2021/297]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) 2018/605 της Επιτροπής, της 19ης Απριλίου 2018, για την τροποποίηση του παραρτήματος II του κανονισμού (ΕΚ) αριθ. 1107/2009 με τον καθορισμό επιστημονικών κριτηρίων για τον προσδιορισμό των ιδιοτήτων ενδοκρινικής διαταραχής (1), όπως διορθώθηκε με την ΕΕ L 111 της 2.5.2018, σ. 10, πρέπει να ενσωματωθεί στη συμφωνία για τον ΕΟΧ.
 (2)
 Επομένως, το παράρτημα II της συμφωνίας για τον ΕΟΧ θα πρέπει να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 13 [κανονισμός (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου] του κεφαλαίου XV του παραρτήματος II της συμφωνίας για τον ΕΟΧ προστίθεται η ακόλουθη περίπτωση:
 «—
 32018 R 0605: Κανονισμός (ΕΕ) 2018/605 της Επιτροπής, της 19ης Απριλίου 2018 (ΕΕ L 101 της 20.4.2018, σ. 33), όπως διορθώθηκε με την ΕΕ L 111 της 2.5.2018, σ. 10.»
 Άρθρο 2
 Το κείμενο του κανονισμού (ΕΕ) 2018/605, όπως διορθώθηκε με την ΕΕ L 111 της 2.5.2018, σ. 10, στην ισλανδική και τη νορβηγική γλώσσα, το οποίο δημοσιεύεται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικό.
 Άρθρο 3
 Η παρούσα απόφαση αρχίζει να ισχύει στις 22 Σεπτεμβρίου 2018, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 21 Σεπτεμβρίου 2018.
 Για τη Μεικτή Επιτροπή του ΕΟΧ
 Η Πρόεδρος
 Oda Helen SLETNES
 (1) ΕΕ L 101 της 20.4.2018, σ. 33.
 (*1) Δεν έχουν αναφερθεί συνταγματικές απαιτήσεις.


text:
 23.11.2011
 EL
 Επίσημη Εφημερίδα της Ευρωπαϊκής Ένωσης
 L 307/3
 Μόνο τα πρωτότυπα κείμενα της ΟΕΕ/ΗΕ έχουν νομική ισχύ δυνάμει του διεθνούς δημόσιου δικαίου. Το καθεστώς και η ημερομηνία έναρξης ισχύος του παρόντος κανονισμού πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς της ΟΕΕ/ΗΕ, δηλαδή του εγγράφου TRANS/WP.29/343, το οποίο διατίθεται στον δικτυακό τόπο:.
 http://www.unece.org/trans/main/wp29/wp29wgs/wp29gen/wp29fdocstts.html
 Κανονισμός αριθ. 117 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση ελαστικών όσον αφορά τις εκπομπές ήχου κύλισης ελαστικών και την πρόσφυση σε υγρό οδόστρωμα και/ή την αντίσταση κύλισης
 Ενσωματώνει όλα τα έγκυρα κείμενα έως:
 Σειρά τροποποιήσεων 02 — Ημερομηνία έναρξης ισχύος: 30 Ιανουαρίου 2011
 Διορθωτικό 1 της σειράς τροποποιήσεων 02 — Ημερομηνία έναρξης ισχύος: 30 Ιανουαρίου 2011
 Διορθωτικό 2 της σειράς τροποποιήσεων 02 — Ημερομηνία έναρξης ισχύος: 22 Ιουνίου 2011
 Διορθωτικό 3 της σειράς τροποποιήσεων 02 — Ημερομηνία έναρξης ισχύος: 22 Ιουνίου 2011
 ΠΕΡΙΕΧΟΜΕΝΑ
 ΚΑΝΟΝΙΣΜΟΣ
 1.
 Πεδίο εφαρμογής
 2.
 Ορισμοί
 3.
 Αίτηση για έγκριση
 4.
 Σημάνσεις
 5.
 Έγκριση
 6.
 Προδιαγραφές
 7.
 Τροποποιήσεις τύπου πνευματικού ελαστικού επισώτρου και επέκταση της έγκρισης
 8.
 Συμμόρφωση της παραγωγής
 9.
 Κυρώσεις σε περίπτωση μη συμμόρφωσης της παραγωγής
 10.
 Οριστική παύση της παραγωγής
 11.
 Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης, καθώς και της αρμόδιας για την έγκριση τύπου αρχής
 12.
 Μεταβατικές διατάξεις
 ΠΑΡΑΡΤΗΜΑΤΑ
 Παράρτημα 1 -
 Κοινοποίηση
 Παράρτημα 2 -
 Υποδείγματα σημάτων έγκρισης
 Προσάρτημα 1 -
 Ρυθμίσεις για τα σήματα έγκρισης
 Προσάρτημα 2 -
 Έγκριση σύμφωνα με τον κανονισμό αριθ. 117 η οποία συμπίπτει με την έγκριση σύμφωνα με τους κανονισμούς αριθ. 30 ή 54
 Προσάρτημα 3
 Επεκτάσεις για τον συνδυασμό εγκρίσεων που εκδόθηκαν σύμφωνα με τους κανονισμούς αριθ. 117, 30 ή 54
 Προσάρτημα 4
 Επεκτάσεις για τον συνδυασμό εγκρίσεων που εκδόθηκαν σύμφωνα με τον κανονισμό αριθ. 117
 Παράρτημα 3 -
 Μέθοδος δοκιμής σβηστού κινητήρα για τη μέτρηση της εκπομπής ήχου κύλισης ελαστικών
 Προσάρτημα 1 -
 Έκθεση δοκιμής
 Παράρτημα 4 -
 Προδιαγραφές του χώρου δοκιμών
 Παράρτημα 5 -
 Διαδικασία δοκιμής για τη μέτρηση της πρόσφυσης σε υγρό οδόστρωμα
 Προσάρτημα 1 -
 Έκθεση δοκιμής (πρόσφυση σε υγρό οδόστρωμα)
 Παράρτημα 6 -
 Διαδικασία δοκιμής για τη μέτρηση της αντίστασης κύλισης
 Προσάρτημα 1 -
 Ανοχές του εξοπλισμού δοκιμών
 Προσάρτημα 2 -
 Μέτρηση πλάτους σώτρου
 Προσάρτημα 3 -
 Έκθεση δοκιμής και στοιχεία δοκιμής (αντίσταση κύλισης)
 Παράρτημα 7 -
 Διαδικασίες για δοκιμές επιδόσεων σε χιόνι
 Προσάρτημα 1 -
 Ορισμός εικονογράμματος του «αλπικού συμβόλου»
 Προσάρτημα 2 -
 Εκθέσεις δοκιμής και στοιχεία δοκιμής
 1. ΠΕΔΙΟ ΕΦΑΡΜΟΓΗΣ
 1.1.
 Ο παρών κανονισμός ισχύει για καινούρια πνευματικά ελαστικά επίσωτρα των κατηγοριών C1, C2 και C3 όσον αφορά τις εκπομπές ήχου και την αντίσταση κύλισης των ελαστικών αυτών, καθώς και για ελαστικά επίσωτρα κατηγορίας C1 όσον αφορά τις επιδόσεις πρόσφυσης σε υγρό οδόστρωμα. Δεν ισχύει ωστόσο για:
 1.1.1.
 ελαστικά σχεδιασμένα ως «εφεδρικά ελαστικά προσωρινής χρήσης» τα οποία φέρουν τη σήμανση «μόνο για προσωρινή χρήση»·
 1.1.2.
 ελαστικά με κωδικό ονομαστικής διαμέτρου σώτρου ≤ 10 (ή ≤ 254 mm) ή ≥ 25 (ή ≥ 635 mm)·
 1.1.3.
 ελαστικά σχεδιασμένα


text:
για αγωνιστικά οχήματα·
 1.1.4.
 ελαστικά που προορίζονται να τοποθετηθούν σε οδικά οχήματα κατηγοριών άλλων από τις M, N και O (1)·
 1.1.5.
 ελαστικά εξοπλισμένα με πρόσθετα εξαρτήματα για τη βελτίωση των ιδιοτήτων πρόσφυσης (π.χ. ελαστικά με καρφιά)·
 1.1.6.
 ελαστικά κατηγοριών ταχύτητας κάτω των 80 km/h ( σύμβολο ταχύτητας F)·
 1.1.7.
 ελαστικά σχεδιασμένα για τοποθέτηση μόνο σε οχήματα που ταξινομήθηκαν για πρώτη φορά πριν από την 1η Οκτωβρίου 1990·
 1.1.8.
 επαγγελματικά ελαστικά εκτός οδού όσον αφορά τις απαιτήσεις αντίστασης κύλισης και ήχου κύλισης.
 1.2.
 Τα συμβαλλόμενα μέρη χορηγούν ή αποδέχονται εγκρίσεις ήχου κύλισης και/ή πρόσφυσης σε υγρό οδόστρωμα και/ή αντίστασης κύλισης.
 2. ΟΡΙΣΜΟΙ
 Για τους σκοπούς του παρόντος κανονισμού, σε συνδυασμό με τους ορισμούς που περιλαμβάνονται στους κανονισμούς αριθ. 30 και αριθ. 54, ισχύουν οι ακόλουθοι ορισμοί.
 2.1. Ως «τύπος ελαστικού» νοείται, σε σχέση με τον παρόντα κανονισμό, μια σειρά ελαστικών με χαρακτηρισμούς μεγέθους, εμπορικές ονομασίες και εμπορικές περιγραφές οι οποίες δεν διαφέρουν ως προς τα ουσιώδη χαρακτηριστικά τους όπως:
 α)
 η επωνυμία του κατασκευαστή·
 β)
 η κατηγορία ελαστικού (βλ. σημείο 2.4)·
 γ)
 η δομή του ελαστικού·
 δ)
 η κατηγορία χρήσης: σύνηθες ελαστικό, χειμερινό ελαστικό και ελαστικό ειδικής χρήσης·
 ε)
 Για ελαστικά κατηγορίας C1:
 i)
 στην περίπτωση ελαστικών που υποβάλλονται για έγκριση της στάθμης ήχου κύλισης, είτε είναι συνήθη είτε ενισχυμένα ελαστικά (ή βαρέος φορτίου)·
 ii)
 στην περίπτωση ελαστικών που υποβάλλονται για έγκριση επιδόσεων πρόσφυσης σε υγρό οδόστρωμα, είτε είναι συνήθη είτε είναι χειμερινά ελαστικά κατηγορίας ταχύτητας Q ή μικρότερης, εκτός από H, (160 km/h) ή κατηγορίας ταχύτητας R και μεγαλύτερης, περιλαμβανομένου του H (≥ 160 km/h)·
 στ)
 Για ελαστικά των κατηγοριών C2 και C3
 i)
 στην περίπτωση ελαστικών που υποβάλλονται για έγκριση της στάθμης ήχου κύλισης στο στάδιο 1, είτε φέρουν τη σήμανση M+S είτε όχι·
 ii)
 στην περίπτωση ελαστικών που υποβάλλονται για έγκριση της στάθμης ήχου κύλισης στο στάδιο 2, είτε πρόκειται για ελαστικά έλξης είτε όχι·
 ζ)
 το ανάγλυφο πέλματος (βλ. σημείο 3.2.1).
 2.2. Ως «εμπορική ονομασία» ή «εμπορική περιγραφή» νοούνται τα στοιχεία αναγνώρισης του ελαστικού, όπως δίδονται από τον κατασκευαστή. Η εμπορική ονομασία μπορεί να συμπίπτει με την επωνυμία του κατασκευαστή, η δε εμπορική περιγραφή με το εμπορικό σήμα.
 2.3. Ως «εκπομπή ήχου κύλισης» νοείται ο ήχος που εκπέμπεται από την επαφή των εν κινήσει ελαστικών με το οδόστρωμα.
 2.4. Ως «κατηγορία ελαστικού» νοούνται οι ακόλουθες ταξινομήσεις:
 2.4.1.
 Ελαστικά κατηγορίας C1: ελαστικά σύμφωνα με τον κανονισμό αριθ. 30·
 2.4.2.
 Ελαστικά κατηγορίας C2: ελαστικά σύμφωνα με τον κανονισμό αριθ. 54 και με δείκτη ικανότητας φόρτισης σε απλή διάταξη μικρότερο ή ίσο με 121 και με σύμβολο κατηγορίας ταχύτητας μεγαλύτερο ή ίσο με «N»·
 2.4.3.
 Ελαστικά κατηγορίας C3: ελαστικά σύμφωνα με τον κανονισμό αριθ. 54 και:
 α)
 με δείκτη ικανότητας φόρτισης σε απλή διάταξη μεγαλύτερο ή ίσιο με 122· ή
 β)
 με δείκτη ικανότητας φόρτισης σε απλή διάταξη μεγαλύτερο ή ίσο με 121 και με σύμβολο κατηγορίας ταχύτητας μικρότερο ή ίσο με «M».
 2.5. Ως «αντιπροσωπευτικό μέγεθος ελαστικού» νοείται το μέγεθος του ελαστικού που υποβάλλεται στη δοκιμή η οποία περιγράφεται στο παράρτημα 3 του παρόντος κανονισμού όσον αφορά τις


text:
εκπομπές ήχου κύλισης, ή στο παράρτημα 5 όσον αφορά την πρόσφυση σε υγρό οδόστρωμα, ή στο παράρτημα 6 όσον αφορά την αντίσταση κύλισης ώστε να αξιολογηθεί η συμμόρφωση για την έγκριση τύπου του τύπου ελαστικού, ή στο παράρτημα 7 όσον αφορά τις επιδόσεις στο χιόνι ώστε να αξιολογηθεί η κατηγορία της χρήσης «χειμερινό».
 2.6. Ως «εφεδρικό ελαστικό προσωρινής χρήσης» νοείται ελαστικό διαφορετικό από εκείνα που προορίζονται για τοποθέτηση σε όχημα υπό κανονικές συνθήκες οδήγησης και το οποίο χρησιμοποιείται μόνο προσωρινά υπό περιορισμένες συνθήκες οδήγησης.
 2.7. Ως «ελαστικά αγωνιστικών οχημάτων» νοούνται ελαστικά σχεδιασμένα για τοποθέτηση σε οχήματα που συμμετέχουν σε αθλητικούς αγώνες και δεν προορίζονται για μη αγωνιστική οδική χρήση.
 2.8. Ως «σύνηθες ελαστικό» νοείται το ελαστικό που προορίζεται για συνήθη, καθημερινή οδική χρήση.
 2.9. Ως «ενισχυμένο ελαστικό» ή «ελαστικό βαρέος φορτίου» κατηγορίας C1 νοείται μια δομή πνευματικού ελαστικού επισώτρου σχεδιασμένη για να αναλαμβάνει μεγαλύτερο φορτίο υπό υψηλότερη πίεση πλήρωσης σε σύγκριση με το φορτίο που αναλαμβάνει η αντίστοιχη πρότυπη έκδοση του ελαστικού υπό την πρότυπη πίεση πλήρωσης που ορίζεται στο πρότυπο ISO 4000-1:2010 (2).
 2.10. Ως «ελαστικό έλξης» νοείται ένα ελαστικό κατηγορίας C2 ή C3 που φέρει την ένδειξη TRACTION και προορίζεται για τοποθέτηση κυρίως στον κινητήριο άξονα (ή στους κινητήριους άξονες) του οχήματος με σκοπό τη μεγιστοποίηση της μετάδοση δύναμης υπό διαφορετικές συνθήκες.
 2.11. Ως «χειμερινό ελαστικό» νοείται το ελαστικό του οποίου το σχέδιο, η σύνθεση ή η δομή πέλματος έχουν ως επί το πλείστον σχεδιαστεί κατά τρόπο ώστε σε συνθήκες χιονιού να επιτυγχάνουν καλύτερες επιδόσεις από τα συνήθη ελαστικά σε ό,τι αφορά την ικανότητα εκκίνησης, διατήρησης και διακοπής της κίνησης του οχήματος.
 2.12. Ως «ελαστικό ειδικής χρήσης» νοείται το ελαστικό που προορίζεται για μεικτή χρήση, επί και εκτός οδού, ή για άλλες ειδικές χρήσεις. Αυτά τα ελαστικά είναι σχεδιασμένα κυρίως για την εκκίνηση και διατήρηση της κίνησης του οχήματος σε εκτός οδού συνθήκες.
 2.13. Ως «επαγγελματικά ελαστικά εκτός οδού» νοούνται ειδικά ελαστικά τα οποία χρησιμοποιούνται κυρίως για κίνηση σε δυσχερείς εκτός οδού συνθήκες.
 2.14. Ως «βάθος πέλματος» νοείται το βάθος των κύριων αυλακώσεων.
 2.14.1. Ως «κύριες αυλακώσεις» νοούνται οι πλατιές περιφερειακές αυλακώσεις στο κεντρικό τμήμα του πέλματος του ελαστικού, οι οποίες, όταν πρόκειται για ελαστικά επιβατηγών οχημάτων και μικρών φορτηγών (δημοσίας χρήσεως), έχουν τους δείκτες φθοράς πέλματος στη βάση.
 2.15. Ως «λόγος κενών προς πλήρωση» νοείται ο λόγος μεταξύ του εμβαδού των κενών σε μια επιφάνεια αναφοράς και του εμβαδού αυτής της επιφάνειας αναφοράς υπολογιζόμενης από το σχέδιο του καλουπιού.
 2.16. Ως «τυποποιημένο ελαστικό δοκιμής αναφοράς» (SRTT) νοείται ελαστικό το οποίο κατασκευάζεται, ελέγχεται και αποθηκεύεται σύμφωνα με τα πρότυπα E1136-93 (2003) (μέγεθος P195/75R14) της Αμερικανικής Εταιρείας Δοκιμών και Υλικών (ASTM).
 2.17. Μετρήσεις πρόσφυσης σε υγρό οδόστρωμα — Ειδικοί ορισμοί
 2.17.1. Ως «πρόσφυση σε υγρό οδόστρωμα» νοούνται οι σχετικές επιδόσεις πέδησης σε υγρό οδόστρωμα ενός οχήματος δοκιμής εξοπλισμένου με το υποψήφιο ελαστικό, σε σύγκριση με τις επιδόσεις του ίδιου οχήματος δοκιμής εξοπλισμένου με ελαστικό αναφοράς (SRTT).
 2.17.2. Ως «υποψήφιο ελαστικό» νοείται ελαστικό, αντιπροσωπευτικό του τύπου που υποβάλλεται προς έγκριση σύμφωνα με τον παρόντα κανονισμό.
 2.17.3. Ως «ελαστικό ελέγχου» νοείται


text:
ελαστικό κανονικής παραγωγής το οποίο χρησιμοποιείται για τον καθορισμό των επιδόσεων πρόσφυσης σε υγρό οδόστρωμα των μεγεθών ελαστικών που δεν είναι δυνατόν να τοποθετούνται στο ίδιο όχημα με το τυποποιημένο ελαστικό δοκιμής αναφοράς — βλ. σημείο 2.2.2.16 του παραρτήματος 5 του παρόντος κανονισμού.
 2.17.4. Ως «δείκτης πρόσφυσης σε υγρό οδόστρωμα («G»)» νοείται ο λόγος των επιδόσεων του υποψήφιου ελαστικού προς τις επιδόσεις του τυποποιημένου ελαστικού δοκιμής αναφοράς.
 2.17.5. Ως «συντελεστής δύναμης πέδησης κορυφής («pbfc»)» νοείται η μέγιστη τιμή του λόγου της δύναμης πέδησης προς το κατακόρυφο φορτίο του ελαστικού πριν από την εμπλοκή των τροχών.
 2.17.6. Ως «μέση πλήρως αναπτυγμένη επιβράδυνση («mfdd»)» νοείται η μέση επιβράδυνση που υπολογίζεται βάσει της απόστασης που διανύεται κατά την επιβράδυνση ενός οχήματος μεταξύ δύο συγκεκριμένων ταχυτήτων.
 2.17.7. Ως «ύψος ζεύξης (έλξης)» νοείται το ύψος που μετράται κατακόρυφα από το κέντρο του σημείου σύνδεσης της ζεύξης ρυμούλκησης ή της ράβδου έλξης του ρυμουλκούμενου από το έδαφος, όταν το ρυμουλκό όχημα και το ρυμουλκούμενο είναι συζευγμένα. Το όχημα και το ρυμουλκούμενο πρέπει να βρίσκονται επί επίπεδης επιφάνειας οδοστρώματος σε κατάσταση δοκιμής, εφοδιασμένα με το (τα) κατάλληλο(-α) ελαστικό(-ά) που πρόκειται να χρησιμοποιηθεί(-ούν) στη συγκεκριμένη δοκιμή.
 2.18. Μέτρηση αντίστασης κύλισης — Ειδικοί ορισμοί
 2.18.1. Αντίσταση κύλισης Fr
 Απώλεια ενέργειας (ή ενέργεια που καταναλώνεται) ανά μονάδα καλυπτόμενης απόστασης (3).
 2.18.2. Συντελεστής αντίστασης κύλισης Cr
 Λόγος της αντίστασης κύλισης προς το φορτίο που ασκείται στο ελαστικό (4).
 2.18.3. Νέο ελαστικό δοκιμών
 Ελαστικό που δεν έχει χρησιμοποιηθεί ξανά σε μια δοκιμή κύλισης παρέκκλισης που ανεβάζει τη θερμοκρασία του πάνω από εκείνη που δημιουργείται κατά τις δοκιμές αντίστασης κύλισης και το οποίο δεν έχει εκτεθεί ξανά σε θερμοκρασία άνω των 40 °C (5)
 (6).
 2.18.4. Ελαστικό εργαστηριακού ελέγχου
 Ελαστικό που χρησιμοποιείται από ένα επιμέρους εργαστήριο για τον έλεγχο της συμπεριφοράς μηχανών σε συνάρτηση με τον χρόνο (7).
 2.18.5. Αυξανόμενη πλήρωση
 Διαδικασία κατά την οποία γίνεται πλήρωση (φούσκωμα) του ελαστικού και στη συνέχεια αφήνεται να αυξηθεί η πίεση πλήρωσης καθώς το ελαστικό θερμαίνεται κατά τη λειτουργία.
 2.18.6. Παρασιτική απώλεια
 Απώλεια ενέργειας (ή ενέργεια που καταναλώνεται) ανά μονάδα απόστασης με εξαίρεση τις εσωτερικές απώλειες του ελαστικού, η οποία οφείλεται στην αεροδυναμική απώλεια των διάφορων περιστρεφόμενων στοιχείων του εξοπλισμού δοκιμής, στην τριβή έδρασης και σε άλλες πηγές συστηματικής απώλειας η οποία δύναται να είναι εγγενής στη μέτρηση.
 2.18.7. Ένδειξη δοκιμής επένδυσης
 Είδος μέτρησης της παρασιτικής απώλειας κατά την οποία το ελαστικό διατηρείται σε κύλιση χωρίς πατινάρισμα, ενώ μειώνεται το φορτίο του ελαστικού σε βαθμό στον οποίο η απώλεια ενέργειας μέσα στο ίδιο το ελαστικό ουσιαστικά μηδενίζεται.
 2.18.8. Αδράνεια ή ροπή αδράνειας
 Λόγος της ροπής η οποία εφαρμόζεται σε ένα περιστρεφόμενο σώμα προς την περιστροφική επιτάχυνση του σώματος αυτού (8).
 2.18.9. Επαναληψιμότητα της μέτρησης σm
 Δυνατότητα που έχει ένα μηχάνημα να μετρά την αντίσταση κύλισης (9).
 3. ΑΙΤΗΣΗ ΓΙΑ ΕΓΚΡΙΣΗ
 3.1.
 Η αίτηση για έγκριση τύπου ελαστικού σύμφωνα με τον παρόντα κανονισμό υποβάλλεται από τον κατασκευαστή του ελαστικού ή τον δεόντως εξουσιοδοτημένο αντιπρόσωπό του. Στην αίτηση πρέπει να περιλαμβάνονται τα ακόλουθα στοιχεία:
 3.1.1.
 Τα χαρακτηριστικά επιδόσεων προς αξιολόγηση για τον τύπο ελαστικού, ήτοι η «στάθμη εκπομπής


text:
ήχου κύλισης ελαστικού» και/ή το «επίπεδο επιδόσεων πρόσφυσης σε υγρό οδόστρωμα» και/ή «στάθμη αντίστασης κύλισης»· «επίπεδο επίδοσης στο χιόνι» του ελαστικού σε περιπτώσεις όπου η κατηγορία χρήσης είναι «χειμερινό»·
 3.1.2.
 η επωνυμία του κατασκευαστή·
 3.1.3.
 το ονοματεπώνυμο και η διεύθυνση του αιτούντος·
 3.1.4.
 η (οι) διεύθυνση(-εις) της (των) μονάδας(-ων) κατασκευής·
 3.1.5.
 η (οι) εμπορική(-ές) ονομασία(-ες), η (οι) εμπορική(-ές) περιγραφή(-ές), το (τα) εμπορικό(-ά) σήμα(-τα)·
 3.1.6.
 η κατηγορία ελαστικού (κατηγορία C1, C2 ή C3) (βλ. σημείο 2.4 του παρόντος κανονισμού)·
 3.1.6.1.
 το εύρος τιμών πλάτους διατομής για τα ελαστικά κατηγορίας C1 (βλ. σημείο 6.1.1 του παρόντος κανονισμού)·
 Σημείωση:
 Οι πληροφορίες αυτές απαιτούνται μόνο στην περίπτωση αίτησης για έγκριση στάθμης εκπομπής ήχου ελαστικού κύλισης.
 3.1.7.
 η δομή του ελαστικού·
 3.1.8.
 για ελαστικά της κατηγορίας C1, υποδεικνύεται:
 α)
 εάν πρόκειται για ενισχυμένα ελαστικά (ή ελαστικά βαρέος φορτίου) στην περίπτωση έγκρισης στάθμης εκπομπής ήχου κύλισης ελαστικού·
 β)
 το σύμβολο κατηγορίας ταχύτητας «Q» ή μικρότερης (εκτός από «H») ή «R» και μεγαλύτερης (περιλαμβανομένης της «H») όταν πρόκειται για «χειμερινά» ελαστικά όσον αφορά την πρόσφυση σε υγρό οδόστρωμα·
 για ελαστικά των κατηγοριών C2 και C3, υποδεικνύεται:
 α)
 η ένδειξη M+S σε περίπτωση έγκρισης στάθμης εκπομπής ήχου κύλισης στο στάδιο 1·
 β)
 η ένδειξη «Traction» σε περίπτωση έγκρισης στάθμης εκπομπής ήχου κύλισης στο στάδιο 2·
 3.1.9.
 η κατηγορία χρήσης (σύνηθες, χειμερινό ελαστικό ή ελαστικό ειδικής χρήσης)·
 3.1.10.
 κατάλογος των χαρακτηρισμών μεγέθους ελαστικού που καλύπτονται από την παρούσα αίτηση.
 3.2.
 Η αίτηση για έγκριση πρέπει επίσης να συνοδεύεται (εις τριπλούν) από:
 3.2.1.
 λεπτομέρειες των βασικών χαρακτηριστικών, όσον αφορά τις επιπτώσεις στις επιδόσεις (π.χ. στάθμη εκπομπής ήχου κύλισης ελαστικού, πρόσφυση σε υγρό οδόστρωμα, αντίσταση κύλισης και πρόσφυση στο χιόνι) των ελαστικών, συμπεριλαμβανομένου του ανάγλυφου πέλματος, που περιλαμβάνονται στο καθορισμένο φάσμα μεγεθών ελαστικού. Αυτές μπορεί να είναι περιγραφές που συμπληρώνονται με τεχνικά στοιχεία, σχέδια, φωτογραφίες και ηλεκτρονικές τομογραφίες και πρέπει να είναι επαρκείς ώστε να μπορεί η αρμόδια για την έγκριση τύπου αρχή ή η τεχνική υπηρεσία να προσδιορίζει αν τυχόν μεταγενέστερες αλλαγές στα βασικά χαρακτηριστικά επηρεάζουν δυσμενώς τις επιδόσεις του ελαστικού. Οι επιπτώσεις που έχουν οι τροποποιήσεις ήσσονος σημασίας λεπτομερειών της κατασκευής του ελαστικού στις επιδόσεις του πρέπει να είναι εμφανείς και να προσδιορίζονται στο πλαίσιο ελέγχων συμμόρφωσης της παραγωγής·
 3.2.2.
 σχέδια ή φωτογραφίες της παρειάς του ελαστικού, όπου εμφαίνονται οι πληροφορίες που παρατίθενται στο σημείο 3.1.8 ανωτέρω, καθώς και το σήμα έγκρισης που αναφέρεται στο σημείο 4 πρέπει να υποβάλλονται μετά την έναρξη της παραγωγής, το αργότερο εντός ενός έτους από την ημερομηνία έκδοσης της έγκρισης τύπου.
 3.2.3.
 Όταν πρόκειται για αιτήσεις που αφορούν ελαστικά ειδικής χρήσης, πρέπει να παρέχεται ένα αντίγραφο του σχεδίου του καλουπιού του ανάγλυφου πέλματος για να είναι δυνατή η επαλήθευση του λόγου κενών προς πλήρωση.
 3.3.
 Κατόπιν αίτησης της αρμόδιας για την έγκριση τύπου αρχής, ο αιτών υποβάλει δείγματα των προς δοκιμή ελαστικών ή αντίγραφα των εκθέσεων δοκιμής από τις τεχνικές υπηρεσίες, τα οποία κοινοποιούνται κατά τον τρόπο που υποδεικνύεται στο σημείο 11 του παρόντος κανονισμού.
 3.4.
 Όσον αφορά την αίτηση, οι δοκιμές μπορούν να περιορίζονται στην επιλογή της χείριστης περίπτωσης κατά τη διακριτική


text:
ευχέρεια της αρμόδιας για την έγκριση τύπου αρχής ή της ορισθείσας τεχνικής υπηρεσίας.
 3.5.
 Τα εργαστήρια και οι χώροι δοκιμών ενός κατασκευαστή ελαστικών επιτρέπεται να ορίζονται ως εγκεκριμένα εργαστήρια και η αρμόδια για την έγκριση τύπου αρχή έχει δικαίωμα εκπροσώπησης σε οποιαδήποτε εκ των δοκιμών.
 4. ΣΗΜΑΝΣΕΙΣ
 4.1.
 Όλα τα ελαστικά που ταξινομούνται στον τύπο ελαστικού πρέπει να φέρουν σήμανση όπως προβλέπεται από οποιονδήποτε από τον κανονισμό αριθ. 30 ή αριθ. 54, ανάλογα με την περίπτωση.
 4.2.
 Συγκεκριμένα, τα ελαστικά πρέπει να φέρουν (10):
 4.2.1.
 την επωνυμία ή το εμπορικό σήμα του κατασκευαστή·
 4.2.2.
 την εμπορική περιγραφή (βλ. σημείο 2.2). Εντούτοις, η εμπορική περιγραφή δεν απαιτείται όταν ταυτίζεται με το εμπορικό σήμα·
 4.2.3.
 τον χαρακτηρισμό μεγέθους ελαστικού·
 4.2.4.
 την ένδειξη «REINFORCED» (ή εναλλακτικά την ένδειξη «EXTRA LOAD»), εφόσον το ελαστικό ταξινομείται ως ενισχυμένο·
 4.2.5.
 την ένδειξη «TRACTION», εφόσον το ελαστικό ταξινομείται ως ελαστικό έλξης (11)·
 4.2.6.
 την ένδειξη «M+S» ή «M.S» ή «M&S» όταν πρόκειται για ελαστικό σχεδιασμένο για να διασφαλίζει σε λάσπη και φρέσκο χιόνι ή χιόνι που λειώνει επιδόσεις καλύτερες από εκείνες ενός συνήθους ελαστικού·
 4.2.7.
 το «αλπικό» σύμβολο («3 βουνοκορφές με μια νιφάδα χιονιού» βλ. παράρτημα 7 προσάρτημα 1) για όλες τις κατηγορίες εφόσον το ελαστικό ταξινομείται στην κατηγορία χρήσης «χειμερινό»·
 4.2.8.
 την ένδειξη «MPT» (ή εναλλακτικά «ML» ή «ET») και «POR», εφόσον το ελαστικό ταξινομείται στην κατηγορία χρήσης «ειδική».
 ET σημαίνει «Extra Tread» (με επιπλέον πέλμα), ML σημαίνει «Mining and Logging» (για εξορύξεις και υλοτομία), MPT σημαίνει «Multi-Purpose Truck» (για φορτηγό πολλαπλών χρήσεων) και POR σημαίνει «Professional Off-Road» (επαγγελματικό ελαστικό εκτός οδού).
 4.3.
 Πρέπει να υπάρχει στα ελαστικά ελεύθερος χώρος επαρκής για να χωρέσει το σήμα έγκρισης που υποδεικνύεται στο παράρτημα 2 του παρόντος κανονισμού.
 4.4.
 Το σήμα έγκρισης πρέπει να είναι έκτυπο ή εγχάρακτο στην παρειά του ελαστικού. Πρέπει να είναι ευανάγνωστο και να αναγράφεται στο κάτω τμήμα του ελαστικού σε τουλάχιστον μία παρειά.
 4.4.1.
 Όσον αφορά, ωστόσο, ελαστικά με συνδυασμό ελαστικού-σώτρου τύπου «Α», η σήμανση μπορεί να τοποθετείται σε οποιοδήποτε σημείο της εξωτερικής παρειάς του ελαστικού.
 5. ΕΓΚΡΙΣΗ
 5.1.
 Έγκριση τύπου χορηγείται εφόσον το αντιπροσωπευτικό μέγεθος του τύπου ελαστικού που υποβάλλεται προς έγκριση σύμφωνα με τον παρόντα κανονισμό ικανοποιεί τις απαιτήσεις των παρακάτω παραγράφων 6 και 7.
 5.2.
 Για κάθε τύπο ελαστικού που εγκρίνεται χορηγείται αριθμός έγκρισης. Το ίδιο συμβαλλόμενο μέρος δεν δύναται να εκχωρήσει τον ίδιο αριθμό σε άλλο τύπο ελαστικού.
 5.3.
 Η ειδοποίηση για την έγκριση ή την επέκταση ή την απόρριψη της έγκρισης τύπου ελαστικού σύμφωνα με τον παρόντα κανονισμό κοινοποιείται στα συμβαλλόμενα στη συμφωνία μέρη που εφαρμόζουν τον παρόντα κανονισμό, με τη χρήση δελτίου σύμφωνα με το υπόδειγμα στο παράρτημα 1 του κανονισμού.
 5.3.1.
 Οι κατασκευαστές ελαστικών δύνανται να υποβάλλουν αίτηση για επέκταση της έγκρισης τύπου σύμφωνα με τις απαιτήσεις άλλων συναφών με τον τύπο του ελαστικού κανονισμών. Στην περίπτωση αυτή, στην αίτηση για επέκταση της έγκρισης πρέπει να επισυνάπτεται αντίγραφο της (των) σχετικής(-ών) κοινοποίησης(-εων) της έγκρισης τύπου, όπως εκδόθηκε(-αν) από την αρμόδια για την έγκριση τύπου αρχή. Όλες οι αιτήσεις για επέκταση έγκρισης(-εων) χορηγούνται αποκλειστικά και μόνο από την


text:
αρμόδια για την έγκριση τύπου αρχή που εξέδωσε την αρχική έγκριση για το ελαστικό.
 5.3.1.1.
 Όταν χορηγείται επέκταση έγκρισης, για την ενσωμάτωση, στο δελτίο κοινοποίησης, της πιστοποίησης συμμόρφωσης προς άλλους κανονισμούς (βλ. παράρτημα 1 του παρόντος κανονισμού), ο αριθμός έγκρισης που αναγράφεται στο δελτίο κοινοποίησης πρέπει να ακολουθείται από επίθημα(-τα) που χαρακτηρίζει(-ουν) τον (τους) σχετικό(-ούς) κανονισμό(-ούς) και τις τεχνικές προδιαγραφές που ενσωματώθηκαν με την επέκταση της έγκρισης. Για κάθε επίθημα, ο (οι) αριθμός(-οί) έγκρισης για τον συγκεκριμένο τύπο και ο αριθμός του κανονισμού πρέπει να προστίθενται στο σημείο 9 του δελτίου κοινοποίησης.
 5.3.1.2.
 Με το πρόθεμα χαρακτηρίζεται η σειρά τροποποιήσεων του σχετικού κανονισμού όσον αφορά την προδιαγραφή των επιδόσεων του ελαστικού, π.χ. με το πρόθεμα 02S2 προσδιορίζεται η δεύτερη σειρά τροποποιήσεων σχετικά με τις εκπομπές ήχου κύλισης στο στάδιο 2 ή με το πρόθεμα 02S1WR1 προσδιορίζεται η δεύτερη σειρά τροποποιήσεων σχετικά με τις εκπομπές ήχου κύλισης στο στάδιο 1, την πρόσφυση του ελαστικού σε υγρό οδόστρωμα και την αντίσταση κύλισης στο στάδιο 1 (βλ. σημείο 6.1 για τους ορισμούς του σταδίου 1 και του σταδίου 2). Εάν ο σχετικός κανονισμός είναι στην αρχική του μορφή δεν απαιτείται χαρακτηρισμός της σειράς τροποποιήσεων.
 5.3.2.
 Για τον χαρακτηρισμό ειδικών κανονισμών σχετικά με τις παραμέτρους των επιδόσεων ελαστικών έχουν ήδη οριστεί τα ακόλουθα επιθήματα:
 S
 για τον χαρακτηρισμό της συμπληρωματικής συμμόρφωσης προς τις απαιτήσεις σχετικά με τις εκπομπές ήχου κύλισης ελαστικού·
 W
 για τον χαρακτηρισμό της συμπληρωματικής συμμόρφωσης προς τις απαιτήσεις σχετικά με την πρόσφυση ελαστικών σε υγρό οδόστρωμα·
 R
 για τον χαρακτηρισμό της συμπληρωματικής συμμόρφωσης προς τις απαιτήσεις σχετικά με τις εκπομπές ήχου κύλισης ελαστικών.
 Εφόσον ορίζονται δύο στάδια για τις προδιαγραφές του ήχου κύλισης και της αντίστασης κύλισης στα σημεία 6.1 και 6.3, τα επιθήματα S και R θα ακολουθούνται είτε από το επίθημα «1» για συμμόρφωση με το στάδιο 1 είτε από το επίθημα «2» για συμμόρφωση με το στάδιο 2.
 5.4.
 Σε κάθε μέγεθος ελαστικού σύμφωνο προς τον τύπο ελαστικού που εγκρίνεται δυνάμει του παρόντος κανονισμού τοποθετείται σε σημείο, το οποίο προσδιορίζεται στο σημείο 4.3 και σύμφωνα με τις απαιτήσεις του σημείου 4.4, διεθνές σήμα έγκρισης αποτελούμενο από:
 5.4.1.
 έναν κύκλο που περικλείει το γράμμα «E», ακολουθούμενο από τον διακριτικό αριθμό της χώρας η οποία χορήγησε την έγκριση (12)/· και
 5.4.2.
 τον αριθμό έγκρισης, ο οποίος τοποθετείται κοντά στον κύκλο που ορίζεται στο σημείο 5.4.1 είτε πάνω είτε κάτω από την ένδειξη «Ε» ή στα αριστερά ή στα δεξιά του εν λόγω γράμματος.
 5.4.3.
 το(-α) επίθημα(-τα) και τον χαρακτηρισμό των σχετικών σειρών τροποποιήσεων, εφόσον υπάρχουν, όπως καθορίζονται στο δελτίο κοινοποίησης.
 Μπορεί να χρησιμοποιηθεί κάποιο από τα επιθήματα που αναφέρονται κατωτέρω ή οποιοσδήποτε συνδυασμός τους.
 S1
 Στάθμη ήχου στο στάδιο 1
 S2
 Στάθμη ήχου στο στάδιο 2
 W
 Επίπεδο πρόσφυσης σε υγρό οδόστρωμα
 R1
 Στάθμη αντίστασης κύλισης στο στάδιο 1
 R2
 Στάθμη αντίστασης κύλισης στο στάδιο 2
 Αυτά τα επιθήματα τοποθετούνται στα δεξιά του αριθμού έγκρισης ή κάτω από αυτόν, εφόσον αυτός περιλαμβανόταν στην αρχική έγκριση.
 Εάν η έγκριση επεκτάθηκε μετά τις αρχικές εγκρίσεις δυνάμει του κανονισμού αριθ. 30 ή αριθ.


text:
54, πρέπει να τοποθετείται η πρόσθετη ένδειξη «+» και η σειρά τροποποιήσεων του κανονισμού αριθ. 117 μπροστά από το επίθημα ή οποιονδήποτε συνδυασμό επιθημάτων για να υποδηλώσει την επέκταση της έγκρισης.
 Εάν η έγκριση επεκτάθηκε μετά την αρχική έγκριση δυνάμει του κανονισμού αριθ. 117, πρέπει να τοποθετείται η πρόσθετη ένδειξη «+» ανάμεσα στο επίθημα ή οποιονδήποτε συνδυασμό επιθημάτων της αρχικής έγκρισης και στο επίθημα ή οποιονδήποτε συνδυασμό επιθημάτων που προστίθεται για να υποδηλώσει την επέκταση της έγκρισης.
 5.4.4.
 Η σήμανση του (των) επιθήματος(-ων) του αριθμού έγκρισης στις παρειές του ελαστικού άρει την απαίτηση πρόσθετης σήμανσης, στο ελαστικό, του αριθμού έγκρισης του συγκεκριμένου τύπου για τον σκοπό της συμμόρφωσης προς τον (τους) κανονισμό(-ούς) στον(-ους) οποίο(-ους) αναφέρεται το επίθημα σύμφωνα με το σημείο 5.3.2 ανωτέρω.
 5.5.
 Εάν ο τύπος συμμορφώνεται προς τις εγκρίσεις τύπου δυνάμει ενός ή περισσοτέρων προσαρτώμενων στη συμφωνία κανονισμών στη χώρα που χορήγησε την έγκριση δυνάμει του παρόντος κανονισμού, δεν χρειάζεται να επαναλαμβάνεται το σύμβολο που περιγράφεται στο σημείο 5.4.1. Στην περίπτωση αυτή, οι πρόσθετοι αριθμοί και τα σύμβολα όλων των κανονισμών δυνάμει των οποίων χορηγήθηκε η έγκριση στη σχετική χώρα δυνάμει του παρόντος κανονισμού πρέπει να τοποθετούνται πλησίον του συμβόλου που περιγράφεται στο σημείο 5.4.1 ανωτέρω.
 5.6.
 Στο παράρτημα 2 του παρόντος κανονισμού παρατίθενται παραδείγματα της σχηματικής διάταξης των σημάτων έγκρισης.
 6. ΠΡΟΔΙΑΓΡΑΦΕΣ
 6.1. Όρια εκπομπών ήχου κύλισης ελαστικού, όπως υπολογίζονται με τη μέθοδο που περιγράφεται στο παράρτημα 3 του παρόντος κανονισμού.
 6.1.1. Για ελαστικά κατηγορίας C1, η τιμή του ήχου κύλισης ελαστικού δεν πρέπει να υπερβαίνει τις τιμές που παρατίθενται κατωτέρω όσον αφορά το σχετικό στάδιο. Οι τιμές αυτές αναφέρονται στο ονομαστικό πλάτος διατομής που ορίζεται στο σημείο 2.17.1.1 του κανονισμού αριθ. 30:
 Στάδιο 1
 Ονομαστικό πλάτος διατομής
 Όριο dB(A)
 145 και κάτω
 72
 Άνω του 145 και έως και 165
 73
 Άνω του 165 και έως και 185
 74
 Άνω του 185 και έως και 215
 75
 Άνω του 215
 76
 Τα ανωτέρω όρια αυξάνονται κατά 1 dB(A) για ελαστικά βαρέος φορτίου ή ενισχυμένα ελαστικά και κατά 2 dB(A) για «ελαστικά ειδικής χρήσης».
 Στάδιο 2
 Ονομαστικό πλάτος διατομής
 Όριο dB(A)
 185 και κάτω
 70
 Άνω του 185 και έως και 245
 71
 Άνω του 245 και έως και 275
 72
 Άνω του 275
 74
 Τα ανωτέρω όρια αυξάνονται κατά 1 dB(A) για χειμερινά ελαστικά, ελαστικά βαρέος φορτίου ή ενισχυμένα ελαστικά, ή για οποιονδήποτε συνδυασμό των ταξινομήσεων αυτών.
 6.1.2. Για ελαστικά κατηγορίας C2, η τιμή της εκπομπής ήχου κύλισης ελαστικού σε συνάρτηση με τη σχετική κατηγορία χρήσης (βλ. σημείο 2.1 ανωτέρω) δεν πρέπει να υπερβαίνει τις τιμές που ισχύουν για το σχετικό στάδιο και οι οποίες δίνονται κατωτέρω:
 Στάδιο 1
 Κατηγορία χρήσης
 Όριο dB(A)
 Σύνηθες
 75
 Χειμερινό (13)
 77
 Ειδικής χρήσης
 78
 Στάδιο 2
 Κατηγορία χρήσης
 Όριο dB(A)
 Σύνηθες
 72
 Χειμερινό
 73
 Ειδικής χρήσης
 74
 Τα ανωτέρω όρια αυξάνονται κατά 1 dB(A) για ελαστικά έλξης για κανονική και ειδική κατηγορία χρήσης και κατά 2 dB(A) για χειμερινά ελαστικά.
 6.1.3. Για ελαστικά κατηγορίας C3, η τιμή της εκπομπής ήχου κύλισης ελαστικού σε συνάρτηση με τη σχετική κατηγορία χρήσης


text:
(βλ. σημείο 2.1 ανωτέρω) δεν πρέπει να υπερβαίνει τις τιμές που ισχύουν για το σχετικό στάδιο και οι οποίες δίνονται κατωτέρω:
 Στάδιο 1
 Κατηγορία χρήσης
 Όριο dB(A)
 Σύνηθες
 76
 Χειμερινό (14)
 78
 Ειδικής χρήσης
 79
 Στάδιο 2
 Κατηγορία χρήσης
 Όριο dB(A)
 Σύνηθες
 73
 Χειμερινό
 74
 Ειδικής χρήσης
 75
 Τα ανωτέρω όρια αυξάνονται κατά 2 dB(A) για ελαστικά έλξης.
 6.2. Ο υπολογισμός των επιδόσεων πρόσφυσης σε υγρό οδόστρωμα βασίζεται σε μια διαδικασία σύγκρισης είτε του συντελεστή δύναμης πέδησης κορυφής («pbfc») είτε της μέσης πλήρως αναπτυγμένης επιβράδυνσης («mfdd») με τις τιμές που επιτυγχάνονται από ένα τυποποιημένο ελαστικό δοκιμής αναφοράς (SRTT). Οι σχετικές επιδόσεις υποδεικνύονται με τον δείκτη πρόσφυσης σε υγρό οδόστρωμα (G).
 6.2.1. Για ελαστικά κατηγορίας C1, τα οποία υποβάλλονται σε δοκιμή με οποιαδήποτε εκ των διαδικασιών που περιγράφονται στο παράρτημα 5 του παρόντος κανονισμού, το ελαστικό πρέπει να ικανοποιεί τις ακόλουθες απαιτήσεις:
 Κατηγορία χρήσης
 Δείκτης πρόσφυσης σε υγρό οδόστρωμα (G)
 Χειμερινό ελαστικό με σύμβολο ταχύτητας («Q» ή μικρότερο, εκτός από «H») που αντιστοιχεί σε μέγιστη επιτρεπόμενη ταχύτητα έως και 160 km/h
 ≥ 0,9
 Χειμερινό ελαστικό με σύμβολο ταχύτητας («R» και μεγαλύτερο, περιλαμβανομένου του «H») που αντιστοιχεί σε μέγιστη επιτρεπόμενη ταχύτητα μεγαλύτερη από 160 km/h
 ≥ 1,0
 Σύνηθες ελαστικό (οδικής χρήσης)
 ≥ 1,1
 6.3. Όρια του συντελεστή αντίστασης κύλισης, όπως υπολογίζονται με τη μέθοδο που περιγράφεται στο παράρτημα 6 του παρόντος κανονισμού.
 6.3.1. Οι μέγιστες τιμές του συντελεστή αντίστασης κύλισης για το στάδιο 1 δεν πρέπει να υπερβαίνουν τις ακόλουθες (η τιμή σε 1 N/kN αντιστοιχεί στην τιμή σε kg/τόνο):
 Κατηγορία ελαστικού
 Μέγιστη τιμή (N/kN)
 C1
 12,0
 C2
 10,5
 C3
 8,0
 Τα όρια αυξάνονται κατά 1 N/kN για χειμερινά ελαστικά.
 6.3.2. Οι μέγιστες τιμές του συντελεστή αντίστασης κύλισης για το στάδιο 2 δεν πρέπει να υπερβαίνουν τις ακόλουθες (η τιμή σε 1 N/kN αντιστοιχεί στην τιμή σε kg/τόνο):
 Κατηγορία ελαστικού
 Μέγιστη τιμή (N/kN)
 C1
 10,5
 C2
 9,0
 C3
 6,5
 Τα όρια αυξάνονται κατά 1 N/kN για χειμερινά ελαστικά.
 6.4. Για να ταξινομηθεί στην κατηγορία «χειμερινό ελαστικό», ένα ελαστικό πρέπει να πληροί τις απαιτήσεις επιδόσεων με βάση μια μέθοδο δοκιμής με την οποία:
 α)
 η μέση πλήρως αναπτυγμένη επιβράδυνση (mfdd) σε μια δοκιμή πέδησης,
 β)
 ή εναλλακτικά μια μέγιστη ή μέση δύναμη έλξης σε μια δοκιμή έλξης,
 γ)
 ή εναλλακτικά η μέση πλήρως αναπτυγμένη επιβράδυνση σε μια δοκιμή επιτάχυνσης (15) ενός υποψήφιου ελαστικού συγκρίνεται με εκείνη ενός πρότυπου ελαστικού αναφοράς.
 Οι σχετικές επιδόσεις υποδεικνύονται με τον δείκτη χιονιού.
 6.4.1. Απαιτήσεις επιδόσεων για χειμερινά ελαστικά.
 6.4.1.1. Ελαστικά των κατηγοριών C1 και C2
 Η ελάχιστη τιμή του δείκτη χιονιού, όπως υπολογίζεται με τη διαδικασία που περιγράφεται στο παράρτημα 7 και συγκρίνεται με το SRTT, έχει ως εξής:
 Κατηγορία ελαστικού
 Δείκτης επιδόσεων στο χιόνι (Μέθοδος πέδησης στο χιόνι) (16)
 Δείκτης επιδόσεων στο χιόνι (Μέθοδος έλξης περιδίνησης) (17)
 C1
 1,07
 1,10
 C2
 Δ/Υ
 1,10
 6.5. Για να ταξινομηθεί ως «ελαστικό έλξης», ένα ελαστικό πρέπει να πληροί τουλάχιστον έναν από τους όρους του σημείου 6.5.1 κατωτέρω.
 6.5.1. Το ελαστικό πρέπει να έχει ανάγλυφο πέλματος με δύο τουλάχιστον περιφερειακές νευρώσεις η καθεμιά από τις οποίες να περιέχει τουλάχιστον 30


text:
κυβοειδή στοιχεία διαχωρισμένα με αυλακώσεις και/ή χαρακιές των οποίων το βάθος πρέπει να είναι τουλάχιστον το ήμισυ του βάθους πέλματος. Η χρήση εναλλακτικής επιλογής φυσικής δοκιμής εφαρμόζεται μόνο σε μεταγενέστερο στάδιο, κατόπιν περαιτέρω τροποποίησης του κανονισμού, συμπεριλαμβανομένης αναφοράς σε κατάλληλες μεθόδους δοκιμής και οριακές τιμές.
 6.6. Για να ταξινομηθεί στην κατηγορία των «ελαστικών ειδικής χρήσης», ένα ελαστικό πρέπει να ανάγλυφο πέλματος με κύβους οι οποίοι να είναι μεγαλύτεροι σε μέγεθος και κατανεμημένοι σε μεγαλύτερες αποστάσεις μεταξύ τους από ό,τι στα συνήθη ελαστικά και να έχουν τα εξής χαρακτηριστικά:
 Για ελαστικά κατηγορίας C1: βάθος πέλματος ≥ 11 mm και λόγο κενών προς πλήρωση ≥ 35 τοις εκατό
 Για ελαστικά κατηγορίας C2: βάθος πέλματος ≥ 11 mm και λόγο κενών προς πλήρωση ≥ 35 τοις εκατό
 Για ελαστικά κατηγορίας C3: βάθος πέλματος ≥ 16 mm και λόγο κενών προς πλήρωση ≥ 35 τοις εκατό
 6.7. Για να ταξινομηθεί ως «επαγγελματικό ελαστικό εκτός οδού», ένα ελαστικό πρέπει να έχει όλα τα παρακάτω χαρακτηριστικά:
 α)
 Για ελαστικά κατηγοριών C1 και C2:
 i)
 Βάθος πέλματος ≥ 11 mm
 ii)
 Λόγο κενών προς πλήρωση ≥ 35 τοις εκατό
 iii)
 Μέγιστη κατηγορία ταχύτητας ≤ Q
 β)
 Για ελαστικά κατηγορίας C3:
 i)
 Βάθος πέλματος ≥ 16 mm
 ii)
 Λόγο κενών προς πλήρωση ≥ 35 τοις εκατό
 iii)
 Μέγιστη κατηγορία ταχύτητας ≤ K
 7. ΤΡΟΠΟΠΟΙΗΣΕΙΣ ΤΥΠΟΥ ΠΝΕΥΜΑΤΙΚΟΥ ΕΛΑΣΤΙΚΟΥ ΕΠΙΣΩΤΡΟΥ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ
 7.1.
 Κάθε τροποποίηση τύπου ελαστικού η οποία ενδέχεται να επηρεάζει τα χαρακτηριστικά επιδόσεων που έχουν εγκριθεί σύμφωνα με τον παρόντα κανονισμό κοινοποιείται στην αρμόδια για την έγκριση τύπου αρχή που έχει χορηγήσει την έγκριση τύπου του ελαστικού. Η αρχή αυτή δύναται εν συνεχεία:
 7.1.1.
 είτε να θεωρήσει ότι οι τροποποιήσεις που επήλθαν δεν ενδέχεται να έχουν σημαντικές δυσμενείς επιπτώσεις στα εγκεκριμένα χαρακτηριστικά επιδόσεων και ότι το ελαστικό εξακολουθεί να ικανοποιεί τις απαιτήσεις του παρόντος κανονισμού· ή
 7.1.2.
 να απαιτήσει την υποβολή περαιτέρω δειγμάτων σε δοκιμή ή περαιτέρω εκθέσεις δοκιμών από την ορισθείσα τεχνική υπηρεσία.
 7.1.3.
 Η επικύρωση ή η απόρριψη της έγκρισης, στην οποία προσδιορίζονται οι τροποποιήσεις, ανακοινώνεται στα συμβαλλόμενα μέρη της συμφωνίας που εφαρμόζουν τον παρόντα κανονισμό, σύμφωνα με τη διαδικασία που ορίζεται στο σημείο 5.3 του παρόντος κανονισμού.
 7.1.4.
 Η αρμόδια για την έγκριση τύπου αρχή η οποία έχει χορηγήσει επέκταση της έγκρισης εκχωρεί αύξοντα αριθμό για την επέκταση ο οποίος υποδεικνύεται στο δελτίο κοινοποίησης.
 8. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 Οι διαδικασίες παραγωγής πρέπει να συμμορφώνονται προς τις διαδικασίες που καθορίζονται στη συμφωνία, προσάρτημα 2 (E/ECE/324-E/ECE/TRANS/505/Rev.2) με τις ακόλουθες απαιτήσεις:
 8.1.
 Τα ελαστικά που εγκρίνονται δυνάμει του παρόντος κανονισμού πρέπει να κατασκευάζονται κατά τρόπο ώστε να συμμορφώνονται προς τα χαρακτηριστικά επιδόσεων του εγκεκριμένου τύπου ικανοποιώντας τις απαιτήσεις που ορίζονται στην ανωτέρω παράγραφο 6·
 8.2.
 Για τον έλεγχο της συμμόρφωσης που προβλέπεται στο σημείο 8.1 ανωτέρω, λαμβάνεται από τη σειρά παραγωγής τυχαίο δείγμα ελαστικών τα οποία φέρουν το σήμα έγκρισης που απαιτείται από τον παρόντα κανονισμό. Η συνήθης συχνότητα του ελέγχου συμμόρφωσης της παραγωγής πρέπει να είναι τουλάχιστον μία φορά κάθε διετία·
 8.2.1.
 Στην περίπτωση ελέγχων σχετικών με εγκρίσεις σύμφωνα με το σημείο 6.2, οι έλεγχοι